ועדת הכלכלה, כנסת 25, פרוטוקול מספר 85, 2023-05-02 00:00

דוד ביטן:  שלום לכולם

דוד ביטן:  אני מתכבד לפתוח את ישיבת ועדת הכלכלה

דוד ביטן:  על סדר-היום: פרק כ"א (חקלאות), רק סעיף 86 (חוק הגנת הצומח), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:       לתשומת ליבכם הישיבה תימשך עד השעה 16:00, וייתכן שהיא תתחדש לאחר סיום ישיבת מליאת הכנסת

דוד ביטן:  אם נחשוב שהיא צריכה להתחדש, נודיע לכם מראש

דוד ביטן:  לא נשאיר אתכם פה עד אין סוף

דוד ביטן:       חברי הכנסת, אני רוצה שתדעו שזהו הנוסח

דוד ביטן:  היו המון ויכוחים, וגם היה דיון בוועדה על כך לפני שהיה חוק ההסדרים

דוד ביטן:  בעיקרון, זהו נוסח מוסכם בין משרד האוצר ומשרד החקלאות, נכון?     

גל ברנס:   נכון מאוד

ורד קירו-זילברמן: וגם הערות שלנו, שגם יוסכמו

דוד ביטן: ברור, אנחנו תמיד נותנים לכם הערות

דוד ביטן:  היו מהנדסות תכנון מומחיות להיתרים בעיריית ראשון לציון

דוד ביטן:  האדריכלים היו מגישים תוכנית לא כול כך טובה ומקבלים תיקונים, ואז הם היו מתקנים

דוד ביטן:  הם היו עובדים פחות קשה

דוד ביטן:  זה מה שקורה

דוד ביטן:  כולם מגישים, אחר כך אתם באים ועושים להם כמה תיקונים

דוד ביטן:  זה בדיוק כך

דוד ביטן:  לא מתעסקים יותר מדי, ואחר כך אתם משלימים להם כי אתם מומחים בחקיקה

דוד ביטן:      מי מציג? משרד החקלאות או משרד האוצר?       

גל ברנס: גל ברנס, אגף תקציבים

גל ברנס:  אני אציג בקצרה ומשרד החקלאות ירחיבו את עיקרי ההסדר

גל ברנס:  ההסדר שאנחנו מביאים היום הוא אחד ממספר הסדרים שעוסקים בהורדת יוקר המחיה

גל ברנס:  מדובר פה על שוק של 21 מיליארד שקלים

גל ברנס:  3% מההוצאה של משק בית בישראל היא על פירות וירקות

גל ברנס:  בתחום הפירות, המחירים פה בעשרים השנים האחרונות עלו בכ-100%

גל ברנס:  מטרת ההסדר הזה היא לשפר את הרגולציה בתחום הייבוא על מנת שנוכל לייבא יותר פירות וירקות לישראל

גל ברנס:  היום, בשל חסמים רגולטורים, מספר משמעותי של ייבוא של פירות וירקות נמנע

גל ברנס:  ברמה הכי ראשונית, עוד לפני המחירים, אין לנו בכלל מוצרים על המדף

גל ברנס:  למשל, אני אוהב מאוד אפרסקים, ואם אלך לסופר היום לא אמצא אותם שם

דוד ביטן: יש היום אפרסקים

גל ברנס: היום רואים אולי את תחילת העונה

שלום דנינו: גל, אתה צודק

שלום דנינו:  הם גרועים בשלב הזה

גל ברנס: המטרה היא שיהיה פה ירקות ופירות כל השנה, גם בעונה וגם שלא בעונה

גל ברנס:  יש לנו בישראל מושג כזה של "עונה", אבל בעולם בדרך כלל הם ישנם כל השנה

דוד ביטן: האם יהיו אפרסקים יהיו כל השנה?      

גל ברנס: אני מקווה

דוד ביטן: דובי, אתה רואה?     

דובי אמיתי: אני רואה ושומע

דובי אמיתי:  יש לי מה להגיד, אבל אתן לו לסיים

דוד ביטן: למה? הסכמת לחוק הזה, לא?     

דובי אמיתי: ראשית, אני מסכים לחוק כפי שמביאים אותו

דובי אמיתי:  אבל, אתה יודע

דובי אמיתי:  האוצר יודעים תמיד לקחת, לא לתת

דובי אמיתי:  הם רק שכחו דבר אחד, שאדוני היושב-ראש זוכר היטב, שאת התמיכה הישירה לא קיבלנו כבר שנתיים והמכסים יורדים

דובי אמיתי:  אני מבקש שאדוני תמיד יזכור זאת

דוד ביטן: אבל הם יורדים בשלבים

דוד ביטן:  אתה תקבל את התמיכה

דוד ביטן:  ברור, לא יהיה ויכוח על זה

דוד ביטן:  זה יהיה בסוף

דוד ביטן:  אנחנו נביא הצעת חוק שמבטלת את החוק

דובי אמיתי: מאה אחוז, מצוין

אלון שוסטר: גל, בוא נהנה קצת מזה שמסכימים

דוד ביטן: הם לא הסכימו סתם

דוד ביטן:  זה אחרי כיפופי ידיים

גל ברנס: נעשה פה שיח מאוד משמעותי עם משרד החקלאות עד שעות הבוקר הקטנות בליל הממשלה

גל ברנס:  באמת הבאנו חוק מוסכם

גל ברנס:  נמצאים פה גם גורמי המקצוע והם יוכלו להציג אותו יחד איתנו

גל ברנס:  אנחנו חושבים שיש פה איזונים נכונים בין הרצון להוריד את יוקר המחיה ולשמור על החקלאות ולהימנע מכניסת מזיקים שיפגעו בפירות ובירקות ובצומח בכלל

דוד ביטן: אתם הלכתם למקומות שבהם אין בעיה מבחינת מזיקים וכל הדברים האלה

גל ברנס: אני אציג את העיקרים

גל ברנס:  החוק הזה מתווה את שיקול הדעת במתן אישורים לייבוא פירות וירקות

גל ברנס:  הוא קובע תהליך חדש שבעיקרו משרד החקלאות באופן יזום יבחן פירות וירקות בעולם ומה התנאים שנדרשים לשם הייבוא שלהם

גל ברנס:  התהליך היום הוא שאם אני רוצה לייבא, למשל, ענבים מדרום אפריקה, אני צריך לפנות למשרד החקלאות ולעשות איזשהו הסדר שלוקח המון זמן

גל ברנס:  ועד שההסדר הזה מסתיים, אני כבר שכחתי שביקשתי לייבוא

גל ברנס:  המטרה בהסדר הזה היא שהפעולה תקרה הפוך: יבואו גורמי המקצוע ממשרד החקלאות ויגידו לכל פרי וירק במדינות השונות מה התנאים שצריכים להתקיים כדי שנוכל לייבא בצורה בטוחה, ויבואן שחושב שהוא יודע לעמוד בתנאים האלה שהם, למשל, להביא תעודת בריאות מאותה מדינה שמוכיחה שהתנאים האלה מתקיימים, אחרי שתיעשה בדיקה משמעותית ושיח עם הגנת הצומח באותה מדינה כדי לוודא שהתנאים האלה מתקיימים, אז אותו יבואן יוכל לפנות בבקשה מהירה לקבלת רישיון ספציפי לאותו עניין

גל ברנס:  הוא יוכל לייבא את אותם ענבים מדרום אפריקה ולהתחיל לייבא באופן תדיר, בכפוף לזה שהוא כמובן ימשיך לעמוד בכללים בכל משלוח ומשלוח

גל ברנס:  עיקרי ההסדר הם שייעשה מיפוי במשרד החקלאות

גל ברנס:  החלטת הממשלה כבר הגדירה במה אנחנו נתעסק בהתחלה

גל ברנס:  זאת אומרת, נתעסק בפירות וירקות היותר משמעותיים מבחינת ההשפעה המשקית שלהם, ובמדינות המרכזיות שמהן ניתן לייבא

גל ברנס:  גם דובר על כך שנחריג פירות וירקות שהם מסוכנים במיוחד

גל ברנס:  זאת אומרת, יש מספר פירות וירקות שמשרד החקלאות הציג שיש לגביהם סיכון יותר משמעותי לפגיעה בצומח, ואת הפירות והירקות האלה נשאיר בהסדר הישן ולא נעביר אותם להסדר החדש

גל ברנס:  זה איזון עיקרי שנועד להגן על הצומח בישראל

גל ברנס:  אני חושב שהצגתי את עיקרי הדברים

שלום דנינו: משה, במשרד החקלאות לא יכול להיות תנאי שהייבוא מהארצות האלה יהיה בין נהר התיכון לירדן

משה אבוטבול: 	הנקודה אצלנו היא מאוד-מאוד ברורה

משה אבוטבול:  אדוני היושב-ראש, המדיניות שלנו  באופן קטגורי היא כן להביא דברים מחו"ל, אבל את החן יש לאבחן

משה אבוטבול:  לא כל דבר, לא בכל מחיר, לא כל מיסוי

משה אבוטבול:  יש דברים מסוימים שיכולים להרוס ענפים שלמים

משה אבוטבול:  אנחנו רואים מה שקרה בענף השום, ואנחנו מאוד-מאוד חרדים ולא רוצים להגיע לזה

דוד ביטן: אין שום

משה אבוטבול: נכון, אין שום

משה אבוטבול:  ואל תגידו לי שזה שום דבר כי היה פה דבר

משה אבוטבול:  אדוני היקר, אני באמת מאוד מעריך אותך

משה אבוטבול:  ולא רק בזה כי אני יודע עד כמה אתה חדור מטרה

משה אבוטבול:  אנחנו בהחלט כן רוצים לפתח עוד ועוד דברים

משה אבוטבול:  אם אני מקבל פנייה מחברת דלתא בסרביה שרוצה גם לעשות עסקים עם מדינת ישראל ושאני אזרז לה את הנושא הזה, אז בשבילי זו בשורה טובה

משה אבוטבול:  נמצאת פה הגברת ציוני והיא יודעת שהעברתי לה את המכתב

משה אבוטבול:  בוחנים כל דבר ודבר, אבל צריך לדעת שיש מחיר לכל דבר

משה אבוטבול:  אנחנו לא מוכנים להפקיר על גבי אותו עיקרון של הבאה מבחוץ את גבם של אותם חקלאים שפופים עבדו קשה מאוד-מאוד לפרנסתם בגידולים

דוד ביטן: משרד החקלאות, בבקשה

שולמית אלוני: שלום לכולם

שולמית אלוני:  שלומית ציוני, מנהלת השירותים להגנת הצומח ולביקורת

שולמית אלוני:  למעשה, גל הציג את הדברים בצורה די תמציתית וברורה

שולמית אלוני:  למעשה, הצעת תיקון חוק הגנת הצומח מתמקדת בפירות וירקות

שולמית אלוני:  חשוב לי להדגיש שהרגולציה על שאר הצומח נשארת אותו הדבר

שולמית אלוני:  הכוונה היא רק לייבוא מסחרי

שולמית אלוני:  כמובן שכבודת יד וייבוא לצרכים אישים נשארו באותה הסדרה של התקנות הכלליות

שולמית אלוני:       המהות של התיקון באמת מתייחסת לשינוי שעשינו בתהליכי העבודה שבו הגדרנו את תהליך חדש בתוך כל התהליך הכולל שנקרא הערכת סיכונים מנגעים בייבוא תוצרת לישראל

שולמית אלוני:  בנינו תהליך שנקרא מיפוי עולמי

שולמית אלוני:  זה תהליך פרו אקטיבי

שולמית אלוני:  בניגוד לתהליך הקלאסי שבו אנחנו עונים בצורה לא אקטיבית בדרך כלל לבקשת יבואנים שהם ספציפית מוצר ומקור ייבוא, בתהליך הזה אנחנו עושים בחינה פרו אקטיבית שלנו על בסיס מאגרי מידע עולמיים

שולמית אלוני:  למעשה, בונים תיק מוצר עם מכלול נגעים שרלוונטי מכל מקורות הייבוא בעולם, ואחר כך על פי בחינת היתכנות שאנחנו מבצעים אצלנו, על פי כל מיני פרמטרים, אנחנו פונים בצורה אקטיבית למדינות שונות בעולם להתחיל דו שיח כדי לקדם את התהליכים

שולמית אלוני:  למעשה, בשיטה הזו התחלנו לפני כשנה כפיילוט

שולמית אלוני:  בחנו את עצמנו באמת בשיטה החדשה וראינו שלשיטה הזו יש באמת יתרונות ושאנחנו משיגים תוצאות בצורה יותר משמעותית, מהירה, בניגוד למה שהיה קודם כשלפעמים תהליכים לקחו מספר שנים

שלום דנינו: האם זה כבר עובד?     

שולמית אלוני: כן, זה עובד

שולמית אלוני:  זה עובד כפיילוט שעשינו למספר מוצרים

שולמית אלוני:  שוב, כי מדובר פה על תהליכי עבודה

שולמית אלוני:  כדי לעבוד בצורה הזו, לא היינו צריכים לעשות איזשהו שינוי רגולטורי

שולמית אלוני:  אלו תהליכי עבודה פנימיים שלנו

שולמית אלוני:  התחלנו יחד עם ההנהלה הקודמת

שולמית אלוני:  וכן, יש לנו מספר תוצאות

שולמית אלוני:  בגדול, זו המהות של התיקון הזה

שלום דנינו: יפה

דוד ביטן: בגדול, אני מבין שיש מוצרים שיהיו כל השנה בזכות זה, נכון?     

שלום דנינו: אם יהיה כדאי

דוד ביטן: תמיד "אם יהיה כדאי"

שולמית אלוני: כן

שולמית אלוני:  השיקול שלנו הוא כמובן מקצועי בהתאם לצרכים שמתגבשים

שולמית אלוני:  אבל אם אנחנו נפתח ייבוא של אפרסקים מצ'ילה, יהיו אפרסקים כל השנה

דוד ביטן: קודם כול, זה טוב לאזרח שתהיה לו אספקה של פירות וירקות כל השנה

דוד ביטן:  יחד עם זאת, מה לגבי המחירים? משרד האוצר, האם, לדעתכם, זה ישפיע גם על המחירים?      

כפיר בטט: 	כפיר בטט, סגן הממונה על התקציבים באוצר

כפיר בטט:  התשובה היא כן

כפיר בטט:  להערכתנו, בסופו של דבר, זה שנאפשר במדינות ששלומית והרשות תאפשר את היבוא שלהם יהיה אז יותר מבחר ויותר היצע, וזה יכול להשפיע גם על המחיר כמו בהרבה מאוד מוצרים, כמו: בשמן זית, בשר, עוף, דגים, דבש

כפיר בטט:  בהרבה מאוד מוצרים

שלום דנינו: בוא נקווה שזה יעבוד

שלום דנינו:  לא לצפות שכל דבר ייכשל

דוד ביטן: חברי הכנסת, בבקשה

עודד פורר: סגן השר אבוטבול, בהגדה אומרים: מתחיל בגנות ומסיים בשבח

עודד פורר:  אני רוצה להתחיל בשבח

דוד ביטן: גם לו היה חלק כשהוא היה שר, לא?     

עודד פורר: כן

עודד פורר:  כמו שציינה מנהלת השירותים להגנת הצומח, אנחנו הכנו אז תקנות לוועדת הכלכלה

עודד פורר:  הגשנו אותן בספטמבר

עודד פורר:  הן היו אמורות גם לפרט איזה פירות וירקות נפתחים ובאיזה בדרך

עודד פורר:  מה שנקרא, עם אותו ביטול דרישת רישיון

עודד פורר:  אבל במקביל התחלנו בתהליך אדמיניסטרטיבי של פישוט ההליכים האדמיניסטרטיביים בתוך המשרד

עודד פורר:  אני חייב להגיד שנעשתה פה עבודה מאוד-מאוד חשובה על ידי האגף

עודד פורר:  אגב, חלק מהפירות גם נפתחו כתוצאה מזה

עודד פורר:  אם אינני טועה, קוסטריקה לאננס, אוכמניות ממספר מקומות

עודד פורר:  נשאלה קודם שאלה על המחיר

עודד פורר:  ראינו השפעה על המחירים באוכמניות

עודד פורר:  ראינו במקומות שנפתחו והיתה אפשרות לייצר תחרות

עודד פורר:       לגבי התחרות – חשוב לזכור, ואדוני היושב-ראש ציינת את זה, גם בגלל שינויי העונות, אתה יכול למצוא עצמך במצב הרבה יותר יציב לגבי פירות וירקות לאורך כל השנה

עודד פורר:  כי יכול להיות שבמקומות מסוימים מגדלים משהו שפה לא, ואז דווקא המצב הזה מונע את הפיקים של תחילת העונה

עודד פורר:  הרי בתחילת העונה מרימים לך את המחיר לשמיים, ואחר כך הוא לאט-לאט הוא יורד והוא נהיה יציב

עודד פורר:  יש כאלה שפחות אוהבים את זה, ובעיקר אלו שמרוויחים מזה

עודד פורר:  אבל גם למי שמתפרנס מזה עדיפה יציבות ושוק יציב

עודד פורר:  אתה יודע כמה אתה מרוויח על כל דבר ובכמה אתה מוכר אותו, וזה המחיר שלו לאורך כל השנה

עודד פורר:  גם עבור האזרחים לא יהיה מצב שמחיר ענבים יהיה 40 - 50 שקל לקילו, ככל שהדבר הזה ייפתח     מה כן חסר פה בחקיקה שאני חושב שאפשר להוסיף פה בוועדה? אדוני היושב-ראש, אני חושב שצריך להכניס פה לוחות זמנים

עודד פורר:  חייבים לקבוע מהם לוחות זמנים

דוד ביטן: אין בעיה, יהיו הערות כשנגיע לסעיפים

עודד פורר: שיהיה SLA של השירותים להגנת הצומח, תוך כמה זמן הם מפרסמים כי חסרה פה שקיפות

עודד פורר:  שלומית, אני לא יודע איך מפרסמים את ספר הטיפולים, מתי הוא מעודכן, איך הוא מעודכן

עודד פורר:  כלומר, עד כמה הדבר הזה יהיה זמין למי שרוצה לייבא

עודד פורר:  בנוסף, לא ראיתי כאן בחקיקה, ותקנו אותי אם אני טועה, ניהול סיכונים

עודד פורר:  יש מצב שבו נדרשים לבדוק היום כל מכולה בנמל, ובחלק מהמקרים אמרנו גם בזה: בואו נייצר מצב של יבואן נאות

עודד פורר:  נניח ויש לי יבואן שהוא קבוע מייבא ואני יודע שהוא עומד בתנאים

עודד פורר:  בדקו ממש כל מכולה בחלק מהדברים

שלום דנינו: האם זו באמת התקנה? אתם בודקים כל מכולה?     

דפנה טיש פיגנבוים: דפנה טיש פיגנבוים, הלשכה המשפטית במשרד החקלאות

דפנה טיש פיגנבוים:  המודל של בדיקה בשטח בנמלי הייבוא לא מוסדר בתקנות מעבר לסמכות

דפנה טיש פיגנבוים:  המודל הוא מקצועי, הוא מבוסס על מודלים בין-לאומיים ועל אמנות בין-לאומיות, והוא נעשה בהתאם לסיכונים מצורת הייבוא, ממשך הייבוא, ממדינת המקור

דפנה טיש פיגנבוים:  יש לפעמים מין מפתח כזה שמתוך ייבוא שלם ממקור מסוים של עשר מכולות, בודקים בצורה מדגמית שלוש מתוכן

דפנה טיש פיגנבוים:  כלומר, המודל המקצועי של ניהול הסיכונים בשטח, אחרי שסיימו כבר את המיפוי ואת ההחלטה מאיפה אפשר לייבא ואיזה מוצרים, נעשה בשטח

דפנה טיש פיגנבוים:  יש הנחיות מקצועיות בתוך היחידה איך עושים אותו

דפנה טיש פיגנבוים:  הוא דינמי

דפנה טיש פיגנבוים:  כלומר, אם יש עכשיו סיכון שהתפרץ במקור מסוים, אז הבדיקה נעשית באותה נקודת זמן

שלום דנינו: האם אתם מחויבים לתת את האישור שלכם בפרק זמן מסוים כי אז אין Get-Pass להוציא את המכולה?     

שולמית אלוני: לשאלתך קודם, אנחנו לא בודקים כל מכולה

שולמית אלוני:  אנחנו בודקים כל משלוח, ולפעמים גם לא כל משלוח

שולמית אלוני:  בהתאם לרמות הסיכון וניהול הסיכונים

עודד פורר: שלומית, האם הגדרתם יבואן נאות?     

שולמית אלוני: לא, אין אצלנו אפשרות להגדיר יבואן נאות

שולמית אלוני:  זה היה איזה רעיון

שולמית אלוני:  גם בגרסה הקודמת לא היה יבואן נאות

עודד פורר: למה? אדוני היושב-ראש, בחוק המזון יש יבואן נאות

עודד פורר:  למשל, אם אני יכול לעשות את זה במזון תינוק, אז למה אני לא יכול לעשות את זה עם פירות וירקות? הרי אם יש לי יבואן שמביא סחורה, ובדקתי אותו בהתחלה והוא עומד בתנאים ואנחנו יודעים ומכירים אותו, אז למה לא להקל? הרי כל העיכוב הזה של פתיחת כל מכולה - - -     

דוד ביטן: עודד, זה חוק שלקח זמן עד שגיבשו אותו, ועכשיו זה בהסכמה

דוד ביטן:  אם אנחנו נתחיל להוסיף המון דברים, אז זה לא - - -     

עודד פורר: זה לא המון, זה שני דברים

שלום דנינו: אבל אם ייקח 26 יום לטפל במכולה - - -     

דוד ביטן: בניגוד לחוקים שבהם הכנסתי הרבה תיקונים, פה אני מעדיף לתת צ'אנס לעניין

עודד פורר:   חבר הכנסת ביטן, אם בחוק הזה לא יהיו לוחות זמנים לבדיקה ומתן מענה, זה לא יעבוד

דוד ביטן: אני מוכן לקבל לוחות זמנים

דוד ביטן:  אבל במהות לא לשנות

דוד ביטן:  לוחות זמנים - יכול להיות שכן

עודד פורר: אני לא משנה במהות

עודד פורר:  אתה גם יכול להכניס הגדרה מיהו יבואן נאות, למה? כי אחרת אנחנו יכולים להפוך את החוק הזה לאות מתה

עודד פורר:  אם יבוא מישהו שיחליט שהוא רוצה לחסום את הייבוא, הוא יגיד: אין בעיה, תפתחו כל מכולה

עודד פורר:  באותו רגע הרגתי לו את היכולת

דוד ביטן: אנחנו לא נשנה פה את המהות כי במהות זה טוב לאזרח וזה גם בהסכמה

דוד ביטן:  אבל אם יש דברים כמו מועדים וזה, אין לי בעיה

עודד פורר: מועדים, כולל מועד לפרסום ספר הטיפולים

דוד ביטן: כשנקרא את החוק, נכניס את הדברים

דוד ביטן:  כולל מועד ספר הטיפולים? יכול להיות שאני אהיה הבודק העיקרי של משרד החקלאות ואני אבוא לכל מכולה ואטעם קצת ואחר כך - - -     

שולמית אלוני: ספר הטיפולים מפורסם כבר, ספר הטיפולים כבר קיים

שולמית אלוני:  הוא היה קיים כבר קודם והוא מפורסם כבר באתר האינטרנט שלנו

שולמית אלוני:  לגבי יבואן נאות – לא הכנסנו את זה גם בגרסה הקודמת, שעבדנו עליה ביחד, כיוון שאנחנו מדברים על תוצרת טרייה ולא על מוצרים מעובדים שהם תוצר של מפעל, וליבואן יש השפעה הרבה פעמים קטנה מאוד על הרמה הפיטוסניטרית של המוצר

שולמית אלוני:  המחויבות הבין-לאומית וגם המחויבות בתהליך היא של מדינת המקור, של הגנת הצומח במדינת המקור, ולכן הרבה פעמים היבואן יכול לעשות את המקסימום ועדיין יימצאו נגעים במשלוח

שולמית אלוני:  ולכן, אנחנו עובדים מול הגנות הצומח במדינות

שולמית אלוני:  כך מקובל, אלה הסטנדרטים הבין-לאומים

עודד פורר: תגדירי מדינה נאותה

עודד פורר:  תמיד יהיו סיכונים

עודד פורר:  זה כל הסיפור של ניהול סיכונים

שולמית אלוני: אבל זה לא קיים בסטנדרטים הבין-לאומים בכל העולם

דוד ביטן: דובי, למה אתה דואג? אני אתן לך

דובי אמיתי: האמת, כי אני שומע פה דברים מכבוד חבר הכנסת פורר

דוד ביטן: עוד מעט

דוד ביטן:  תתאפק קצת

דובי אמיתי: אני מנסה להתאפק

דובי אמיתי:  קשה לי

שלום דנינו: כמה ימים?     

שולמית אלוני: המשלחים משתחררים בדרך כלל אחרי יום, מקסימום יומיים, אלא אם כן יש איזושהי בעיה כמובן

שלום דנינו: זה מצוין

דוד ביטן: מעניין אותי כל הזמן איך הטפיל הזה בדקלים נכנס למדינה

דוד ביטן:  הוא הרס לנו את כל הדקלים

שולמית אלוני: אתה מדבר בטח על חדקונית הדקל האדומה

שולמית אלוני:  היא חדרה לארץ בתעופה טבעית מכיוון מזרח, וזאת אני אומרת בפוליטיקלי קורקט

שולמית אלוני:  היא הגיעה מהגבול המזרחי שלנו

שולמית אלוני:  היא עפה, היא חדרה לבד

דוד ביטן: היא הצליחה לעוף כל הדרך?     

שולמית אלוני: כן, כן

שולמית אלוני:  יש לה כושר תעופה לא מבוטל

דוד ביטן: לא ידעתי באמת שהיא יכולה לעוף

דוד ביטן:  האם החקלאים קיבלו פיצוי על העניין הזה?     

דובי אמיתי: אנחנו קיבלנו פיצוי? לא

דובי אמיתי:  שכחו, שוכחים

דובי אמיתי:  אנחנו נמצאים עכשיו עם וירוס ענק בעגבניות וירדנו בתקופה ובכמות החממות בעגבניות

דובי אמיתי:  אני מזכיר לאדוני היושב-ראש שאנחנו נמצאים במשבר אקלים, ואנחנו יודעים שיש פה שינויים משמעותיים בכל העולם

דובי אמיתי:  כל מדינה מארגנת את ביטחון המזון שלה ודואגת שיהיה ייצור עצמי

דובי אמיתי:  היינו בקורונה וראינו מה המשמעויות

דובי אמיתי:  אני רוצה לומר לך, יש לך אחריות

דוד ביטן: אתם ממשיכים לייצר

דוד ביטן:  מה אתה רוצה?     

דובי אמיתי: ניקח את הדוגמה של השום

דובי אמיתי:  היו לנו 10,000 דונם או טיפה מעל

דוד ביטן: השום זה דוגמה רעה

דובי אמיתי: כל דבר שמחר בבוקר נפתח בצורה לא אחראית

דובי אמיתי:  אדוני היושב-ראש, ישבנו עם הגנת הצומח במשרד החקלאות בחודשים האחרונים על החוק הזה, גם נציגי החקלאים, המשרד, האוצר, ואמרנו לטובת לכאורה יוקר המחיה, שלא נמצא בגזרה שלנו, של החקלאים

דובי אמיתי:  יוקר המחיה נמצא במקום אחר

דובי אמיתי:  ראה השום

דובי אמיתי:  השום לצרכן הסופי לא ירד, וכך גם הדברים האחרים לא ירדו כי לא מטפלים איפה שצריך לטפל

דובי אמיתי:  מה לעשות? זו עובדה, ולא יעזור לאף אחד כלום

דובי אמיתי:  כדאי לבדוק את זה

דובי אמיתי:  אפשר להיכנס לכל האתרים ולראות מה המשמעות

דוד ביטן: האם החוק הזה הוא בהסכם הפיצוי?     

דובי אמיתי: ההסכם כמו שהוא הוגש אליך לוועדה, בינינו לבין האוצר לבין משרד החקלאות, הוסכם

דוד ביטן: לא, אני מדבר על הפיצוי שאתם צריכים לקבל

דובי אמיתי: לא, הוא לא בחוק

דובי אמיתי:  זה באוויר

דוד ביטן: עזוב את החוק

דוד ביטן:  הכוונה היא לייבוא הזה, שעליו מדובר בחוק הזה

דוד ביטן:  האם הוא בתוך הסכם הפיצוי?      

קריאה: כן

דוד ביטן: חלק מהפיצוי

דוד ביטן:  אז מה אתה רוצה? ברגע שנחתם, נגמר

דובי אמיתי: לא, לא

דובי אמיתי:  מה אני מצפה? הסכמנו על החוק, אבל הסכמנו על עוד כמה דברים והם לא קורים

דובי אמיתי:  להשאיר את החקלאים ללא תמיכה ישירה, כשאף אחד כרגע לא מדבר על זה ולא רוצה לדבר על זה, ומושכים את זה עד סוף העברת התקציב, ואחרי זה נגרור רגליים

דובי אמיתי:  לכן, אני חושב ומאמין - - -     

דוד ביטן: לא, לא תהיה גרירת רגליים

דוד ביטן:  יש הסכמה

דוד ביטן:  שר האוצר אמר לי שהפיצוי הזה יהיה

דוד ביטן:  גם האוצר אמר לי

דוד ביטן:  עכשיו צריכים להסתדר עם העניין

דוד ביטן:  אם לא יסתדרו ויעשו פה עבודה בעיניים, אז אנחנו נביא את ההסכם הזה כהצעת חוק

דוד ביטן:  לא יהיה מצב שלא יהיה פיצוי לחקלאים

דובי אמיתי: אני מאוד שמח

שלום דנינו:   משה, אבל הבנו שהסתדרתם, לא?      

משה אבוטבול: היתה התקדמות טובה בנושא הזה

משה אבוטבול:  אבל אני תמיד אומר: עד שלא סוגרים, לא סוגרים

משה אבוטבול:  זה צריך להיות ברור בכל מקום

דוד ביטן: שר האוצר רוצה לדחות את זה לאחרי התקציב

דוד ביטן:  אבל שיהיה ברור שהסכום של הפיצוי מופיע כבר בתקציב, נכון?      

משה אבוטבול: בוודאי שהוא מופיע

משה אבוטבול:  אבל יש עוד כמה דברים שהאוצר יצטרכו ל - - -

משה אבוטבול:  אני לא מתכונן לעגל פינות

דוד ביטן: אני לא רואה מצב

דוד ביטן:  הוא רצה לדחות את זה לאחרי התקציב, הוא אמר לי את זה במפורש

דוד ביטן:  אמרתי שקודם יעשו דיונים ויסגרו את העניין, ואפשר לחתום אחרי התקציב

דוד ביטן:  אבל אם יעבדו עליכם בעיניים, ואתה אומר שגם עבדו עלינו, נכון? כי היו פה ישיבות, אנחנו יודעים מה לעשות

דוד ביטן:  הממשלה לא עובדת לבד בחלל ריק

דוד ביטן:  מבטיחים בוועדת הכספים, אז זה כן יהיה

דוד ביטן:  אני לא נכנס להסכם ומי מקבל מה

משה אבוטבול: דוד, לא סוגרים עסקאות בחדר מדרגות, ודי למבין

דוד ביטן: לא, למה? לפעמים נכנסים לחדר בממשלה

דוד ביטן:  אתה רואה? יש פה חדר קטן

דוד ביטן:  כשהייתי יושב-ראש קואליציה, הייתי נכנס עם החבר'ה וסוגר את הבעיות ונכנס לפה

דובי אמיתי: אדוני היושב-ראש, אני מציע שנשמע את סגן ראש אגף התקציבים שמדבר על התמיכה הישירה

דובי אמיתי:  אולי תהיה פה איזו הצהרה לפרוטוקול כך שנוכל לנסוע הביתה בשקט

שלום דנינו: לא נפתח את זה, לא כדאי

דוד ביטן: אבל הוא שמע מה שאמרתי

דוד ביטן:  הממשלה והכנסת לא עובדות על אנשים

דוד ביטן:  אצלי מה שמבטיחים צריכים לקיים

דוד ביטן:  על סמך זה אנחנו מעבירים להם את החוקים של החקלאות עכשיו, וזה מה שיהיה

דובי אמיתי: לסיכום, ישבנו על כל אות ועל כל פסיק ועל נקודה

דובי אמיתי:  זה מוסכם גם ברמת - - -     

דוד ביטן: בסדר

דוד ביטן:  אבל לא נפתח את זה

דוד ביטן:  מעניין למה הגיע אלינו סגן ראש אגף תקציבים

אברהם בצלאל: 	אדוני היושב-ראש, למה שהוא לא יגיד איזה מילה? לא ביקשנו שיפתחו, אבל שיגיד איזה מילה

כפיר בטט: רציתי להגיע גם לדיון הקודם, אבל נולד לי בן

קריאות: מזל טוב

משה אבוטבול: מזל טוב לבן שלו רותם

משה אבוטבול:  שיחיה עד מאה ועשרים

משה אבוטבול:  נחת, ברכה והצלחה

משה אבוטבול:  זה גם מרמז שכפיר נרתם לכל מיני מטרות טובות

משה אבוטבול:  רותם ונרתם

דוד ביטן: חברת הכנסת שלי טל מירון, בבקשה

שלי טל מירון: תודה רבה, אדוני היושב-ראש

שלי טל מירון:  סליחה מראש, אני צריכה לצאת בשעה שתיים וחצי

שלי טל מירון:  אני לא הייתי פה בדיונים הקודמים, ואני כמובן לא ארחיב

שלי טל מירון:  קראתי ואני רוצה להציע משהו קטן

שלי טל מירון:  תחליטו מה שתחליטו

שלי טל מירון:  מהדברים שקראתי, ראיתי שאין איזשהו סעיף בחוק שקובע שאולי בהתייעצות של שר החקלאות עם שר האוצר יינתנו יעדים לייבוא הפירות והירקות לאותם גורמים שנרצה לתת להם רישיון ייבוא מחול, בהם הם יצטרכו לעמוד

שלי טל מירון:  אנחנו נמדוד אותם ולפי זה גם נקבע מי יקבל את הרישיונות האלה

דוד ביטן: מה זאת אומרת "יעדים"?     

שלי טל מירון: אולי יעדים כמותיים

שלי טל מירון:  צריך לחשוב איזה יעדים בדיוק, אבל כן להסדיר את זה כך שיהיה גם תמריץ

דוד ביטן: את מבינה שזה מגבלה על הייבוא

דוד ביטן:  אם את אומרת יעדים כמותיים, את מגבילה את הייבוא

שלי טל מירון: צריך לבחון אם זה כן כדאי לנו או לא, ומה המשמעויות של זה

שלי טל מירון:  אולי הגורמים המקצועיים יתייחסו לזה ויגידו

אלון שוסטר: מברכים על המוגמר

שלום דנינו:   סוף-סוף יש משהו מוסכם

דוד ביטן: מטי, בבקשה

מטי צרפתי הרכבי: אני קצת מודאגת מזה שאנחנו נהפוך את החקלאות רק לנושא כלכלי מעבר לערכה הלאומי והציוני, ושיהיו לזה השלכות בסוף על חיסול ענפי חקלאות כתוצאה מפתיחת הייבוא

דוד ביטן: אני אסביר

דוד ביטן:  הרי את היית ראש מועצה אזורית

דוד ביטן:  קודם כול, השטח החקלאי המעובד של מדינת ישראל מוגבל

דוד ביטן:  שנית, האוכלוסייה שלנו גדלה

דוד ביטן:  אין לנו ברירה

דוד ביטן:  חוץ משמירה על התוצרת החקלאית המקומית, אנחנו חייבים להגדיל את ההיצע על ידי ייבוא, וזאת בלי קשר כרגע למלחמה על המחירים, כשזה גם שיקול

דוד ביטן:  כדי לא לפגוע בחקלאות בשלב הזה בגלל הייבוא, אנחנו מדברים על פיצוי לחקלאים שנפגעים

דוד ביטן:  יש כבר תקציב של 760 מיליון, אם אינני טועה, שכבר מונח

דוד ביטן:  היו מחלוקות

דוד ביטן:  בממשלה הקודמת נתנו את התקציב, אבל למעשה לא חילקו אותו לאף אחד כי אמרו שיש כול כך הרבה תנאים שעד שמגיעים אליו, בסוף החקלאי ייתן הלוואה למדינה, כי כסף הוא לא היה רואה

דוד ביטן:  עכשיו אנחנו מדברים ומנסים לסכם את העניין הזה על מנת שהם יקבלו את התקציב הזה, בכפוף להפחתת המכסים

דוד ביטן:  אנחנו עובדים עכשיו יד ביד מבלי לפגוע

מטי צרפתי הרכבי: אני מבינה את הרציונל

מטי צרפתי הרכבי:  אנחנו צריכים להתבסס בסוף על נתונים, ואני שואלת מה מיצוי פוטנציאל של השטחים החקלאים הקיימים עכשיו

דוד ביטן: יש את המספר

דוד ביטן:  היום מעובדים קרוב למיליון וחצי דונם

דוד ביטן:  אמיתי, נכון?     

כפיר בטט:   פוטנציאלי - 4

כפיר בטט: 2 מנוצל

דוד ביטן: מיליון וחצי מעובד בפועל

דוד ביטן:  איזה מנוצל?      

מטי צרפתי הרכבי: כשאנחנו מדברים על צמיחה דמוגרפית, אז אולי צריך דווקא לחזק את החקלאות ולהרחיב את הגידולים

דוד ביטן: אבל אין שטחים

מטי צרפתי הרכבי: כמה שטחים חקלאים לא מעובדים יש?     

דוד ביטן: הצלחנו לאורך שנים להגדיל גם את נושא התפוקה, אבל גם זה כבר - - -

דוד ביטן:  כמה את יכולה?     

מטי צרפתי הרכבי: שאלה נוספת שצריכה להטריד אותנו זה נושא המים, ולאן בסוף הולכים המים המושבים

מטי צרפתי הרכבי:  בסוף החקלאות היא מעגל הרבה יותר מורכב

דוד ביטן: מים זה בעיה אחרת

דוד ביטן:  הבעיה של המים קיימת, אבל יש את ההתפלה

מטי צרפתי הרכבי: אין בעיה של מים

מטי צרפתי הרכבי:  הבעיה היא מה לעשות עם המים המושבים

מטי צרפתי הרכבי:  הם צריכים ללכת לחקלאות

משה אבוטבול: אני מתנצל

משה אבוטבול:  יש לי כנס של צער בעלי חיים

אלון שוסטר: כל מי שנמצא פה חייב להתאחד, ובוודאי חברי הכנסת

אלון שוסטר:  אני פונה לאנשי האוצר שנמצאים ושלא נמצאים להזדרז ולהפסיק את ההתעללות האיטית והעקבית בענפים

אלון שוסטר:  כבר שנה ושלושה או ארבעה חודשים המכסים ירדו

אלון שוסטר:  אני מאוד מצטער שאנחנו לא אחרי המהלך של הגעה להסכמה

אלון שוסטר:  אני מבין שיש רצון טוב, אבל אני לא רואה את זה קורה

אלון שוסטר:  בינתיים אנחנו באיזה מין הסדרי ביניים כאלו

אלון שוסטר:  ואם כבר הסדרי ביניים, אז - - -     

שלום דנינו: אם האוצר הקצה כבר את ה-700 מיליון, אז שזה יהיה בכנות שזה - - -      

דוד ביטן: מכיוון שיש הבטחה מפורשת, ולא יהיה דבר כזה, ואני אומר את זה ליד סגן ראש אגף התקציבים, אנחנו ניקח את ה-760 האלו שבתקציב ונעשה הוראת שעה ונעביר את זה בחוק

דוד ביטן:  אתם לא יכולים לא לתת פה את מה שהובטח

דוד ביטן:  אני מבין, אנחנו לא נכנסים להסכם עצמו

דוד ביטן:  אתם צריכים לגמור את זה

דוד ביטן:  זה יהיה

דוד ביטן:  אל תגיד כלום כדי שלא תגיד מילה לא במקום בטעות ואנחנו נקום ונלך

דוד ביטן:  עזוב את זה

דוד ביטן:       דובי, לא התאפקת

דוד ביטן:  כבר דיברת

דוד ביטן:  עוד מישהו רוצה להגיד משהו לפני שאני מתחיל לקרוא את החוק?     

שלום דנינו: מי מנפיק את הרישיון של הטונות של איזה פרי?      

דוד ביטן: אין טעם, נגיע לסעיפים

שלום דנינו: שלומית מחלקת רישיונות?     

עודד פורר: אין מכסות

עודד פורר:  מכסות זה במכסים

עודד פורר:  מכסות זה אם אתה נותן מכסה פטורה ממכס

עודד פורר:  היא נותנת את האישור האם אפשר להכניס את אותו פרי, צמח, ואם כן, איזה טיפול צריך לעשות

שלום דנינו: אבל איזה כמויות? מי נותן את ההקצאות?      

דפנה טיש פיגנבוים: אין הגבלה על הכמויות במשטר רישיונות הייבוא

כפיר בטט: צריך להדגיש שאסור למדינת ישראל על פי הסכמי סחר למנוע ייבוא

כפיר בטט:  היא יכולה למנוע מטעמים בריאותיים, והיא יכולה למנוע מטעמים רגולטורים אחרים

כפיר בטט:  היא יכולה להטיל מכס אם היא רוצה

כפיר בטט:  היא לא יכולה להשתמש בטיעונים של מזיקים כדי להגן על התוצרת המקומית

כפיר בטט:  הם קובעים את ההגדרות שלהם על מנת שלא ייכנסו מזיקים

כפיר בטט:  שלומית יכולה להרחיב

כפיר בטט:  לגבי המהות והמטרה של הגנת הצומח - זה לא כדי להגן על התוצרת המקומית

כפיר בטט:  זה כדי למנוע מצב שבו נכנסים מזיקים שפוגעים בתוצרת המקומית, ולכן אין לזה בכלל קשר לעניין הכמויות

שלום דנינו: אבל יש פה אלמנט של הורדת המחירים בזה שהם מכניסים עוד כמויות של פירות וירקות, ועל זה פיציתם אותם

כפיר בטט: נכון

דובי אמיתי: אדוני, אנחנו כבר לא יודעים מה לעשות עם הפיצוי

דובי אמיתי:  תגיד לנו מה לעשות עם זה, איפה לשים את זה

דובי אמיתי:  וקיבלנו הנחה על המים כמו שהבטחנו

דוד ביטן: מים עוד לא נסגר

דובי אמיתי: הבטחנו שנוריד את המים

דובי אמיתי:  כשהקמנו את הקואליציה החדשה: נוריד את המים, תקבלו את הפיצוי, נקבל הכול

דובי אמיתי:  אנחנו עכשיו רק נתנו

דובי אמיתי:  שנתיים אנחנו נותנים

חיים ילין: כבוד היושב-ראש, חיים חבלין מהתנועה הקיבוצית

חיים ילין:  אני רוצה לברך אותך על כך שהבטחת שאתה תטפל ביוקר המחיה, ואתה עושה את זה

חיים ילין:  אתה בד בבד גם דואג ושומר על החקלאות ועל החקלאים

חיים ילין:  קודם כול, חשוב לי להגיד לך תודה על זה

חיים ילין:  אני רוצה לברך על ההסכמות אליהן הגיעו

חיים ילין:  בסך הכול, כשכל הצדדים לא מאוד מרוצים, סימן שיש פה הסכמה טובה

חיים ילין:  יש משהו שנשכח

חיים ילין:  לא בחוק הזה, אבל בחוק שניסו להעביר בכנסות קודמות

חיים ילין:  אני חושב שיש פה הזדמנות פז בשבילך להוריד יוקר המחיה, וזה הקמת שוק סיטונאי בישראל

חיים ילין:  אין היום שוק סיטונאי בישראל

חיים ילין:  היו פרויקטים גדולים מאוד להקים את השוק הזה, ורשתות קמעונאיות הפילו את זה

חיים ילין:  אני לא רוצה לנקוב בשמן כדי שלא יהיה פה איזושהי הוצאת דיבה

חיים ילין:  זה פרויקט מאוד-מאוד חשוב שיכול מאוד לשמור גם על החקלאים

דוד ביטן: יש שוק סיטונאי

דוד ביטן:  הוא לא הגדול שהיה

דוד ביטן:  יש קטנים

חיים ילין: השוק הסיטונאי שהיה, ויש היום, זה שוק שלא שווה שום דבר

חיים ילין:  אני מדבר איתך על שוק סיטונאי שהוא שוק טכנולוגי, שבו הכול קורה לבד, והחקלאים מביאים לשם תוצרת

חיים ילין:  אין מגע ואין סחיטה של הרשתות את החקלאים

חיים ילין:  הרשתות הגדולות ביותר יבואו לשם וירכשו שם את הסחורה במחיר שהוא הכי טוב לחקלאי, והתחרות תחזור

חיים ילין:  לדעתי, בזכות זה שהקמת את ועדת המשנה לצמיחה, אני חושב שזה פרויקט שאפשר להכין אותו די מהר

חיים ילין:  בהשקעה לא גדולה הממשלה תוכל להקים את זה ולהתגאות שהינה, היא גם שומרת על החקלאות וגם מורידה את יוקר המחיה

חיים ילין:  תודה

שלום דנינו: ביקשנו מאבו וילן להציג את הפרויקט ואת המודל הזה, להביא דוגמאות, להגיד איך משיגים מחירים יותר טובים

שלום דנינו:  אתם מעלים את זה פעם אחר פעם, נפרדים מאיתנו לשלום ולא באים עם הצעות

חיים ילין: סוף-סוף בוועדה הזו יושב ידיד אמיתי, גם של הצרכן, שמבין את הצרכים, וגם את החקלאים

חיים ילין:  יש פה הזדמנות חד-פעמית לעשות את זה

שלום דנינו: תביאו את זה

שלום דנינו:  תעשו, חברים

דובי אמיתי: רק לידיעתך, היתה חברה ממשלתית שנקראה שוק הסיטונאי

דובי אמיתי:  יש מסקנות, יש תוכנית

דובי אמיתי:  אביא לך כל מה שאתה רוצה

דובי אמיתי:  חברה ממשלתית עבדה שלוש שנים

דובי אמיתי:  אני אעביר לכם

דוד ביטן: יש ועדת משנה

דוד ביטן:  תביאו את זה לוועדת המשנה

עודד פורר: משרד החקלאות, סימן א' בחוק מדבר על מועצת הצמחים

עודד פורר:  מועצת הצמחים, וזה לא מופיע פה, - - -      

דוד ביטן: אנחנו דנים רק בסעיף 86

עודד פורר:   האם פיצלתם מהחוק את סעיף 85?      

דוד ביטן:   לא אני פיצלתי

דוד ביטן:  זה פוצל

עודד פורר:  למה זה פוצל? מדברים על יוקר המחיה ועל עלויות שמשיתים על חקלאים

עודד פורר:  מועצת הצמחים גובה בסוף כסף מחקלאים

דוד ביטן: כן, אבל זה לא בא אליי

דוד ביטן:  זה פוצל מהחוק

דוד ביטן:  זה יהיה פה בסוף אבל לא עכשיו

דוד ביטן:  זה לא אומר שזה לא יידון, אבל לא פה

עודד פורר: שלומית, הייעוץ המשפטי במשרד החקלאות, הרי היה שימוע ציבורי על הוצאת פירות וירקות מהרשימה שמועצת הצמחים גובה עליהם היטלים מהחקלאים

עודד פורר:  לדעתי, קיבלתם שם כמה מאות עמדות, כ-300 עמדות

עודד פורר:  מה נעשה עם זה? האם זה התקדם או שברגע שהסתיימה הממשלה הקודמת: שימשיכו לגבות כסף חופשי מהחקלאים? זה לא היה בחוק פה

עודד פורר:  רציתי לשאול למה זה לא בחוק

דוד ביטן: לא, אם יביאו בחוק את כל מועצת הצמחים הזו

דפנה טיש פיגנבוים: במסגרת החלטת הממשלה שהתקבלה לפני שנה, אחרי שכבר לפני מספר שנים נעשה תהליך לשימוע ציבורי בהובלת המשרד והשרים הקודמים והוצאו מוצרים מסוימים מתחולת המועצה, בעקבות החלטת ממשלה בשנה שעברה, קודמה פנייה

דפנה טיש פיגנבוים:  היא הובלה בראשות לשכת המנכ"לית דאז

דפנה טיש פיגנבוים:  התקבלו הערות ציבור

דפנה טיש פיגנבוים:  אני, כלשכה משפטית, לא קיבלתי אותן

דפנה טיש פיגנבוים:  אני חושבת שהפנייה לציבור היתה בסביבות אפריל-מאי, ולא קודם מהלך מעבר החלטה על ידי ההנהלה

דפנה טיש פיגנבוים:  זה משהו שבהחלט אפשר לבחון אותו

עודד פורר: אדוני היושב-ראש, רק שתכיר את  הסיפור של יוקר המחיה

עודד פורר:  מועצת הצמחים גובה מכל חקלאי כסף על כל דונם שהוא מגדל

עודד פורר:  חקלאי שלא משלם - - -     

אלון שוסטר: עודד, אבל היא לא נוסעת לחוץ לארץ עם זה

עודד פורר: אני לא אומר מה היא עושה עם זה

עודד פורר:  אני אומר שיש חקלאים שלא רוצים לשלם ולא רוצים לקבל את שירותי המועצה

עודד פורר:  הם אומרים שהשירותים שהם יודעים לתת, הם יודעים לעשות זאת יותר טוב

עודד פורר:  יש לא מעט כאלה

עודד פורר:  המועצה תובעת אותם וגם מנהלת נגדם משפטים

עודד פורר:  אני חושב שבזמנו, זה היה השר אורי אריאל,  והוא היה האחרון, שהוציא חלק מהפירות והירקות ואמר שעליהם הם לא יכולים לגבות היטלים

עודד פורר:  אנחנו פרסמנו שימוע לפירות וירקות נוספים שאפשר יהיה להוציא אותם מהתהליך כמו מנגו ואחרים שצוין פה, וזה לא התקדם

עודד פורר:  אני חושב שהוועדה, בעיקר אם אתה נוגע ביוקר המחיה, צריכה לדון בסיפור הזה

עודד פורר:  אגב, יש הרבה מאוד חקלאים שמאוד רוצים את זה

עודד פורר:  אני קצת מופתע שזה פוצל מחוק ההסדרים, אבל בסדר

אורן ברנע: אורן ברנע, ארגון מגדלי ירקות

אורן ברנע:  באשר לשאלה מה היתה תשובת החקלאים לאותו שאלון, אני יודע, לפחות במגזר הקיבוצי, ש-260 קיבוצים מתוך 272 אמרו שהם רוצים בהמשך הפעילות של מועצת הצמחים כמו שהיא

אורן ברנע:  חוץ מזה, ענו לזה עוד אלפי מושבים

אורן ברנע:  אין לי פשוט את המספרים ביד

אורן ברנע:  כך שהשאלון הזה היה חד-משמעי

אורן ברנע:  החקלאים הצביעו שהם רוצים את המשך הפעילות של מועצת הצמחים למרות שהם משלמים היטלים

אורן ברנע:  זאת אומרת, הם ביקשו להמשיך לשלם את ההיטלים כדי שמועצת הצמחים תעשה את מה שהיא יודעת - זו עמדת החקלאים לאותו שאלון

קריאות:   אבל למה להתעסק עם זה עכשיו? הנושא פוצל, זה לא מעניין

דוד ביטן:   האם עוד מישהו רוצה לומר משהו? האם כולם דיברו? תתחילי לקרוא, בבקשה

דוד ביטן:  אם יש למישהו הערות, אנחנו נעצור את ההקראה ונשמע הערות

עודד פורר: לגבי סעיף 2יז (1) – דיברנו על לוחות זמנים

עודד פורר:  פה יש פעולות שאני חושב שצריך לקבוע פה SLA

דוד ביטן: תן לה לקרוא את כל הסעיף הזה ואחר כך תעיר

דוד ביטן:  האם זה סעיף אחד?     

דפנה טיש פיגנבוים: זה סעיף אחד שיש לו תתי סעיפים שמסדירים את הפעולות שיעשה בעל סמכות רישוי

עודד פורר: מה הכוונה בסעיף (ד)?     

דפנה טיש פיגנבוים: אחרי ההליך החדש והפרו אקטיבי של מיפוי עולמי, ובעצם החלטה על מוצרים שאפשר לייבא אותם באופן הכללי, אנשי המקצוע קובעים חלופות לצמצום הסיכונים

עודד פורר: למעשה, איזה טיפולים?     

דפנה טיש פיגנבוים: כן, טיפולים, אזורי גידול נקיים, טיפולים לאחר הייבוא, במהלך הייבוא, לפני הייבוא, ופעולות נוספות שאפשר לבצע על המוצר

דפנה טיש פיגנבוים:  לשאלת חבר הכנסת, החלופות, מעצם שמן, מאפשרות ליבואן או למדינת המקור לבחור איזה אמצעי היא יכולה לעמוד בו

דפנה טיש פיגנבוים:  לפעמים זה טיפול, קירוי, תהליך מערכתי של בדיקה

דוד ביטן:   מה רצית לשנות?      

עודד פורר: אני חושב שהם צריכים להגיד את לוחות הזמנים כפי שהם נראים להם ריאליים

עודד פורר:  לגבי "מיפוי יזום ותדיר של נגעים בעלי פוטנציאל לחדירה לישראל" - את המיפוי הזה, אחת לכמה זמן עושה האגף?      

שולמית אלוני: את המיפוי הזה אנחנו עושים כל הזמן

עודד פורר: אחת לכמה זמן תפרסמו את התוצאות שלו?     

שולמית אלוני: המיפוי הוא שלב בתהליך

שולמית אלוני:  התוצאות מתפרסמות ברגע שאנחנו מאשרים ייבוא ממדינה מסוימת, כמו שעשינו עד עכשיו

שולמית אלוני:  כשעשינו מיפוי עולמי לאוכמניות ופנינו למספר מדינות, ברגע שספרד או פולין אישרה מולנו את התהליך, פרסמנו לציבור

עודד פורר: אבל איך אנחנו יודעים שיהיה באמת מיפוי כזה? אחת לכמה זמן יוצא מיפוי? או שיהיה איזשהו דיווח לוועדה אחת לתקופה איזה מדינות?     

דוד ביטן: לא

דוד ביטן:  אולי במקום להכניס לחוק יפרסמו נוהלים כאלה - לא נתחיל עכשיו כל דבר

דובי אמיתי: האם לא סומכים על גוף מקצועי של המדינה? אני לא מבין

דובי אמיתי:  מה מנסה חבר הכנסת פורר להכניס לנו בדלת?      

עודד פורר: ממה אתה פוחד? למה אתה קופץ? תירגע

דובי אמיתי:   אתה מנעת - - -     

עודד פורר:   אל תגיד לי "אתה"

עודד פורר:  תירגע, שתה כוס מים

עודד פורר:  הסדרנים יביאו לך כוס מים ותירגע

עודד פורר:  אל תתעצבן

עודד פורר:  שב בשקט

דובי אמיתי: אני אגיד לך ממה אני פוחד

דובי אמיתי:  אני פוחד מזה - - -

דובי אמיתי:  אל תגיד לי: "שב בשקט"

דוד ביטן:   דובי, מספיק כבר

עודד פורר:   עצם זה שאתה צועק כול כך חזק, מאוד-מאוד מטריד אותי לגבי הכוונות

דובי אמיתי:   להזכיר לך שלא נתת לי לשבת איתם

דובי אמיתי:  זה מטריד אותי

דוד ביטן:   דובי, מספיק כבר עם זה

דוד ביטן:  מספיק

דוד ביטן:  זה לא נותן שום דבר

דוד ביטן:  נו, באמת

דובי אמיתי: הוא הביא שיטות שלא היו פה מעולם

דובי אמיתי:  מנעו ממני לשבת איתה

דובי אמיתי:  שנה שלמה לא נתנו לי לשבת איתה

דוד ביטן: סיימת? אני לא מוכן לשמוע את הדברים האלה

דוד ביטן:  זה לא מתאים, מספיק

דובי אמיתי: בסדר, אבל זו המציאות

דוד ביטן:   בסדר

דוד ביטן:  מציאות – לא מציאות

שולמית אלוני: אני רק רוצה לחדד

שולמית אלוני:  שר החקלאות הנוכחי, חבר הכנסת דיכטר, עמד על זה שבתיקון לחוק תהיה התייחסות גם לאמנת שירות, ודפנה תיכף תגיע לזה, ואז יש לזה התייחסות

שולמית אלוני:  וכמובן שאנחנו נבנה אמנת שירות שאמורה לתת מענה לכל הנושא הזה

דוד ביטן:   תסביר לי מה העניין של המועדים

עודד פורר: פה זה עוד לא מועדים

עודד פורר:  אני רוצה שאחת לשישה חודשים ידווח האגף לוועדה דיווח במה הם עשו מיפוי ובמה הם לא עשו מיפוי

עודד פורר:  מרגע שאתה אומר: הם יעשו מיפוי, ונניח מקבלים הנחיה לא לעשות מיפוי או לעשות מיפוי

עודד פורר:   אני מכיר את התהליך

עודד פורר:  הרי מה החשש הגדול? ממה אתם חוששים אם הם יבואו ויגידו: בחצי השנה האחרונה מיפינו את האזורים האלה והאלה, נדווח לוועדה

עודד פורר:  מה הבעיה?      

דוד ביטן: אבל משרד החקלאות חייבים לדווח פעם בשנה לוועדה, נכון?      

עודד פורר:    אבל הדיווח לוועדה הוא דיווח כללי

עודד פורר:  פה הם יכולים, רוצים, לדווח

עודד פורר:  אני רוצה שזה יהיה אחת לתקופה

דוד ביטן: אז אנחנו נבקש מהם

עודד פורר: גם אם הם לא מיפוי, אז שיבואו ויגידו: לא מיפינו כי אנחנו חושבים שלא צריך למפות

עודד פורר:  בסדר, מותר להם

עודד פורר:  דווחו לוועדה

דוד ביטן: בואו נפתור את הבעיה בצורה כזו ששר החקלאות ידווח לוועדה מדי שנה על יישום החוק - זה הכול

דוד ביטן:  זה בסדר?     

דובי אמיתי:   לא, לא - - -     

דוד ביטן:    דובי,  אתה שר החקלאות? לא הבנתי

דוד ביטן:  אולי אם תהיה שר החקלאות, אבל כרגע אתה לא

דובי אמיתי:   עוד לא

דובי אמיתי:  אגב, תלוי בך

דוד ביטן:   מה הבעיה? יש לך בעיה עם זה?     

דובי אמיתי:   כן, יש לנו בעיה

דוד ביטן:   למה? במקום להיכנס לכל הדברים של המועדים

אבינועם ביר: אבינועם ביר, ייעוץ וחקיקה, משרד המשפטים

אבינועם ביר:  אם נמשיך את שני הסעיפים הבאים נראה שיש התייחסות לתהליך וללוחות הזמנים

אבינועם ביר:  הצעה לייעול: אולי נקרא אותם ואז נדון

עודד פורר:   אני בסך הכול רוצה שקיפות

אבינועם ביר:   אז בואו נמשיך ל-(2) ו-(3), ואז יכול להיות שזה יענה

דוד ביטן: אנחנו נכתוב שידווחו פעם בשנה על יישום החוק, אלא אם כן שר החקלאות הבא יהיה פורר

עודד פורר: מה הפחד לדווח לוועדה? אני לא מבין

דוד ביטן: אין בעיה לדווח

דוד ביטן:  אני לא יודע מה הבעיה

דוד ביטן:  למה יש לכם באמת בעיה לדווח לוועדה על יישום החוק?      

דובי אמיתי: היישום של החוק מופיע בסעיף (2)(א)

דובי אמיתי:  כשיקראו אותו אתה תראה על מה מדובר פה

דובי אמיתי:  זה פותר את כל הבעיה

דובי אמיתי:  אם מלכתחילה משרד החקלאות והגנת הצומח חשודים, אז יכול להיות - - -      

דוד ביטן: בואו נמשיך לקרוא רק את 2(א), ואז נראה

דפנה טיש פיגנבוים: בחוק הפרשנות יש הוראה כללית לכל משרדי הממשלה שמקום שלא נקבע זמן ליישומו

דפנה טיש פיגנבוים:  אני אקריא: "הסמכה או חיוב לעשות דבר בלי קביעת זמן לעשייתו, משמעם שיש סמכותו או חובה לעשותו במהירות הראויה ולחזור לעשותו מזמן לזמן

דפנה טיש פיגנבוים: "

דוד ביטן: את יודעת כמה דברים לא מיישמים? שכנעת אותנו

עודד פורר: אתן לך דוגמה ממשרד אחר

עודד פורר:  משרד הבריאות בהחלטת ממשלה היה אמור לקבוע תקנות לרישוי פודיאטורים

עודד פורר:  כמה זמן לקח פה בוועדה?      

דוד ביטן: יש החלטות ממשלה שעשרים שנה לא קיימו אותן

דוד ביטן:  תקראי את סעיף (2)

עודד פורר:   תוך כמה זמן הוא יגבש את האמנה? זה עוד לא פותר

דוד ביטן:   במה זה פותר? דובי, אמרת שסעיף (2)(א) פותר

דובי אמיתי: נכון, ל-(2)(א) אנחנו מסכימים

דוד ביטן:   לא, עזוב מה אתה מסכים

דוד ביטן:  אמרת שזה פותר

דוד ביטן:  למה זה פותר?      

דובי אמיתי:   נכון

דובי אמיתי:  מה יותר ברור מזה? יש פה גוף ממשלתי מקצועי, בקי, שאומר את הדברים באופן הכי ברור, עושה את הכול

דובי אמיתי:  אם תוסיפו גם עוד עשרים תקנים בתוך הגנת הצומח, זה רק יעזור לנו, כי חסרים תקנים - הכול סבבה, אין בעיה

דובי אמיתי:  כמה תקנים חסרים לך, שלומית? עשרים תקנים

דובי אמיתי:  לא טעיתי

דוד ביטן:   הם אומרים שהם יפרסמו אמנת שירות ובאמנה הזו הם יכניסו את כל ה - - -     

עודד פורר: זה לא עונה על מה שביקשתי

דוד ביטן:   דובי, רגע

דוד ביטן:  יש לך איזה משהו אישי פה? למה זה לא עונה?     

עודד פורר:   כי זה שהם אומרים שהם יגבשו אמנת שירות אז, ראשית, אני לא יודע מתי

דוד ביטן: נכתוב תאריך

דוד ביטן:  אמנת השירות לתהליך התרת הייבוא וכו' תפורסם - כמה זמן אתם צריכים?     

שולמית אלוני: אמנת השירות – העבודה נמצאת בתוכנית העבודה שלנו לשנה זו

שלום דנינו: קודם כול, זה יפה שיש אמנת שירות

שלום דנינו:  אבל אני חושב שהעניין העקרוני הוא שעל סמך אותו פרסום שאתם מפרסמים, אנשים מייבאים

שלום דנינו:  חלילה וקרה שיבואן מייבא ואתם לא עדכנתם ולא זה והיתה תקלה

דובי אמיתי: זה לא עובד ככה

דובי אמיתי:  הוא לא יכול לייבא, הוא לא יכול להחליט מחר בבוקר מה להביא

דובי אמיתי:  הוא צריך לקבל אישור

דובי אמיתי:  יש פה תהליך של סיכון ואחריות

דוד ביטן: זה יפה שזה בתוכנית העבודה

דוד ביטן:  אמנת שירות תפורסם

דוד ביטן:  כמה חודשים את צריכה?     

שולמית אלוני: סוף שנת 23'

עודד פורר:   אתם צריכים שישה חודשים? למה? אתה אומר שזה בעבודה

שלום דנינו: ואנחנו עוד לא יודעים מה היא מכילה

דוד ביטן: תפורסם תוך חצי שנה ממועד פרסום החוק, בסדר? חצי שנה זה נותן לך בערך את נובמבר

עודד פורר:   פרסום החוק? פרסום החוק יהיה ביוני

עודד פורר:  חצי שנה זה כבר דצמבר

שלום דנינו: ומה הנושאים שיהיו שם? האם שתהיו נחמדים או לוחות זמנים?     

דוד ביטן: רגע, שלום

דוד ביטן:  אני רוצה שיהיה כתוב בחוק שהיא תעודכן מדי שנה, אם יש צורך לעדכן

דוד ביטן:  להוסיף בצורה כזו

דוד ביטן:      לגבי המועדים עליהם אתה מדבר - איזה מועדים? על איזה סעיף אתה מדבר?     

עודד פורר: קודם כול, אני רוצה שלגבי "המיפוי היזום והתדיר" שבסעיף (א) - יבוא האגף לוועדה אחת לשנה ויגיד: השנה מיפינו

דוד ביטן: למה אני צריך כל פעם? אני לא מנהל את המשרד

דוד ביטן:  זה חוק ספציפי

עודד פורר: אחת לשנה

עודד פורר:  מה קרה? אני רוצה לדעת

עודד פורר:  יש קובץ תקנות מאוד-מאוד משמעותי, שהיה אמור להיות מאושר, שגם הוא נכתב על ידי השירותים להגנת הצומח

עודד פורר:  החליטו לרדת מהתקנות

עודד פורר:  בסדר, מכניסים את זה באמצעות החקיקה

עודד פורר:  בסך הכול אני אומר שהציבור יידע איזה מיפוי עשו ומה עשו

עודד פורר:  אגב, אם לא ממפים, אז זה גם בסדר

עודד פורר:  אם יש החלטה שהם מחליטים לא למפות – בסדר

עודד פורר:  יבואו ידווחו לוועדה

דוד ביטן: קודם כול, סעיף (א) מכניס את המיפוי, נכון?     

עודד פורר: כן

עודד פורר:  כתוב: "מיפוי יזום ותדיר"

עודד פורר:  אני רוצה לדעת איזה - - -

עודד פורר:  מה הפחד שלהם?     

דובי אמיתי: לא רק מיפוי, יש גם מדדים

דובי אמיתי:  יופיעו בסוף השנה מדדים מאוד ברורים לכולם

דובי אמיתי:  יהיו מדדים על סמך הגורמים המקצועיים

דובי אמיתי:  אנחנו רוצים לסמוך רק על גורם מקצועי

דובי אמיתי:  מה שיגידו לנו בהגנת הצומח - צריכים חצי שנה, שמונה חודשים, למיפוי

דוד ביטן: עם כל הכבוד, אנחנו לא הגורם המקצועי להחליט מה

דוד ביטן:  זה ברור, על זה אין ויכוח

עודד פורר: יתרה מזאת, המיפוי הזה יחייב אותם לבוא לוועדה ולדווח איפה הם היו ואיפה הם לא היו

אלון שוסטר: עודד, אבל למה הם צריכים לוועדה? הגענו להסכמות

עודד פורר: יכול להיות שיבוא יבואן ויגיד: סליחה, אני רוצה לייבא מטימבוקטו כבר במשך שנים

עודד פורר:  לא עונים לי, לא ממפים את זה

עודד פורר:  בסוף אתה תשאל: למה טימבוקטו נכנסה לתוכנית או לא נכנסה

עודד פורר:  הרי תפקיד הוועדה לפקח על עבודת המשרד

דוד ביטן:   מה אתם אומרים? להכניס דיווח לוועדה?     

עודד פורר:   דיווח אחת לשנה

דוד ביטן: בסדר, בואו נכניס

דוד ביטן:  מה זה משנה?     

שלום דנינו:   אני דווקא מתעניין מה יהיה באמנה

דוד ביטן:   אבל מה יהיה עם הדיווח? הרי אנחנו לא יכולים להתערב בדיווח

דובי אמיתי: השר לא יסכים לזה

דובי אמיתי:  שר החקלאות לא מסכים לזה

דובי אמיתי:  קיבלתי הודעה ממנו

עודד פורר:   אין לי שום בעיה שבדיווח השנתי לוועדה יהיה כתוב

עודד פורר:  הדיווח השנתי יכלול - - -     

דוד ביטן:   בסדר, בדיווח השנתי

דוד ביטן:  הערה נכונה, תכניסי את זה

דוד ביטן:  בסדר, פתרנו את הבעיה

דוד ביטן:  בדיווח לוועדה מדי שנה תכניסו גם את זה

דובי אמיתי: לא בחוק

דוד ביטן:   עם כל הכבוד, למה לא? יש דיווח

דוד ביטן:  מה זה "לא בחוק"? מה הבעיה שלך עם זה? לא הבנתי

דוד ביטן:  אתה לא מצליח לשכנע אותי

דוד ביטן:  למה אתה מתחמק מזה?      

דובי אמיתי: אסביר

דובי אמיתי:  יש עוד עשרות ומאות דברים במשרדים מקבילים ואתה לא דורש מהשר לבוא ולהכניס

דוד ביטן: צריך לדווח לוועדה בתוכנית עבודה מסוימת פעם בשנה

דוד ביטן:  צריך לבוא לוועדה

שלום דנינו: דובי, אכן, יש הרבה נושאים

שלום דנינו:  האמת, זה לא מבוצע בפועל, אבל חייבים לדווח לוועדת הכלכלה בהמון תחומים שנתקלנו בהם, והם לא מדווחים

שלום דנינו:  הם לא היחידים

שלום דנינו:  זו לא דרישה מוזרה

דוד ביטן: אני לא רואה בזה בעיה, זה דבר פשוט     

דובי אמיתי: אני רואה בזה חדירה לתוך הסמכות של השר בניהול שלו את המשרד

דובי אמיתי:  אתה כיושב-ראש, או כל מי שיישב פה, יכולים להגיד לשר: במסגרת הדיווח השנתי, תעדכנו אותנו מה קורה עם זה

דובי אמיתי:  אני חושב שבעניין הזה - - -      

דוד ביטן: תבחין

דוד ביטן:  אנחנו לא כותבים פה שאנחנו צריכים לאשר משהו

דוד ביטן:  לא פוגעים בסמכות השר ולא בסמכות הפקידות הבכירה ולא בבעלי התפקידים

דוד ביטן:  אם היה כתוב שאנחנו צריכים לאשר משהו, אז אתה צודק

דוד ביטן:  חבר הכנסת פורר מבקש, ואני באמת לא רואה עם זה בעיה, שיהיה כתוב שבדיווח השנתי אתם תכניסו את העניינים האלה - זה הכול

דוד ביטן:  מה הבעיה?     

עודד פורר: אוהבים שקיפות, רק שקיפות

שלום דנינו: ומהם העקרונות שאתם הולכים להכניס באמנה?      

דובי אמיתי: אדוני היושב-ראש, אני מציע שתבדוק גם את עמדת שר החקלאות לפני שעושים את התיקון הזה

דובי אמיתי:  עבדנו על זה חצי שנה

דובי אמיתי:  רק שתדע, אני אומר לך שהוא מתנגד לזה

דוד ביטן: אין פה כלום

דוד ביטן:  אתה משגע אותי

דוד ביטן:  בסדר, שיתנגד

דוד ביטן:  יש לו זמן להתנגד עד המועד שנאשר

דוד ביטן:  אתה היית שר החקלאות

דוד ביטן:  האם היית מתנגד לדבר כזה?     

אלון שוסטר: אם הייתי מאוד רוצה לסגור משהו קשה, והיה חבר כנסת עקשן, אז יכול להיות שהייתי מתפשר

עודד פורר: מה הפחד לדווח?     

אלון שוסטר: זה לא עניין של "מה הפחד"

אלון שוסטר:  אני חושב שיש פה סוג של, ואני אומר בעדינות, התעמרות קלה במשרד או באנשים שחשבת אחרת מהם

עודד פורר: מה "ההתעמרות" בדיווח?      

אלון שוסטר: לא, ממש לא

אלון שוסטר:  לכן, אמרתי בעדינות "התעמרות"

אלון שוסטר:  אני חושב שצריך להסתפק בפרוטוקול

אלון שוסטר:  להגיד את הדברים, להסכים על זה שיש היגיון, לפחות בשנים הראשונות, עד שזה נכנס למסלול

שלום דנינו: שוסטר, בפועל הם לא ידווחו

שלום דנינו:  אל תדאג

דוד ביטן: הכנסתי את זה שהם יפרסמו את אמנת השירות עד סוף דצמבר

דוד ביטן:  תוך חצי שנה

דוד ביטן:  הכנסנו את העניין שהם יעדכנו אותה מעת לעת לפי הצורך

עודד פורר: אני בסך הכול רוצה דבר מאוד פשוט

עודד פורר:  אנחנו מחוקקים פה חוק על משהו שנוגע בליבת יוקר המחיה

דוד ביטן: אתה יכול לעשות את זה בשאילתה

דוד ביטן:  למה אתה מתעורר לחיים על זה?     

עודד פורר: אני יודע בדיוק איך משרדי ממשלה עובדים, ואני מכיר את התהליכים

דוד ביטן:   אבל למה זה חשוב לך לדעת מה קורה?      

עודד פורר:    חשוב לי לדעת שאכן הדבר הזה קורה

עודד פורר:  אתה רוצה שאני אגיד לך כמה זמן לקח אישור או בקשה לייבוא שהוגשו בעבר לנושא הזה? אני מדבר איתך  שהליך פתיחה של זה  לקח סדר גודל של 13 שנה

עודד פורר:  אני, בסך הכול, רוצה שאנחנו נדע מה קורה - זה הכול

עודד פורר:  אגב, זה התפקיד שלנו, זה התפקיד של הבניין הזה

אלון שוסטר: דוד, מכיוון שהשר והמנכ"ל לא פה, שווה להתייעץ איתם

דוד ביטן: דבר על זה עם דיכטר, ובישיבה הבאה אנחנו נסגור את זה

עודד פורר: זה לא מטריד אותך שהם מפחדים לדווח?      

דוד ביטן:   לא

דוד ביטן:  אני חושב שהם אולי לא רוצים לעבוד קשה

עודד פורר:   פעם בשנה: עשינו 1, 2, 3, 4

אלון שוסטר: באותה מידה, למה צריך להתעקש על זה? דבר עם דיכטר

אלון שוסטר:  מה שתסכם איתו, מקובל עליי

דוד ביטן:   הוא יתייעץ עם השר וידבר איתו, ומה ש - - -     

עודד פורר: אני מבקש שתעדכן אותי

דוד ביטן:   לא, אתה תדבר איתו

דוד ביטן:  לא אני

דוד ביטן:  אתה תסביר לו

דוד ביטן:  למה אני? תדווח לנו על זה

דוד ביטן:  תגיד לו ששר החקלאות לשעבר לא אמר שהוא מתנגד, אלא אמר שצריך לכבד את השר

עודד פורר: "לכבד את השר" - זה בסדר

שלום דנינו: אני גם מציע שתשימי סימן שאלה על הסעיף הזה ותחכי לתשובה של פורר

עודד פורר: נכון לעכשיו, תכניסי את זה כהסתייגות

דוד ביטן:   עוד לא גמרנו, אין הסתייגויות בכלל

דוד ביטן:  מה אתה רוצה?     

עודד פורר:   לא, ככל שזה לא יהיה

ורד קירו-זילברמן:   בואו נראה מה יהיה בישיבה הבאה

ורד קירו-זילברמן:  יכול להיות שזה ייכנס

עודד פורר:   מאחר ואני לא חבר בוועדה, אני לא אגיע לכל הדיונים, לצערי, למרות שמאוד כיף לי פה

עודד פורר:  יש לי עוד ועדה לנהל

דוד ביטן: אבל הפעם קראתי לך ואמרתי לך לבוא

עודד פורר:   עכשיו אתה מצטער על זה

דוד ביטן:   לא, אני לא מצטער על זה

דוד ביטן:  בכלל לא

דוד ביטן:  למה מצטער? מה עוד רצית להגיד?     

עודד פורר: זו הערה שלי לגבי סעיף (א)

עודד פורר:  אין לי הערה על סעיף (ב)

עודד פורר:  היא קראה את סעיף (ב)

דוד ביטן:   קראת את סעיף (ב)?     

דפנה טיש פיגנבוים: לא

דפנה טיש פיגנבוים:  קראתי את 2(א)

דפנה טיש פיגנבוים:  כלומר, סיימנו את סעיף קטן (1)

דוד ביטן:   אתה רואה? היא לא קראה את (ב)

שלום דנינו:   את יכולה להגיד קודם את עקרונות האמנה

דוד ביטן:   תגמרי לקרוא את סעיף (2)(ב)

דפנה טיש פיגנבוים:   בסעיף (2) קראנו את סעיף (א) שמדבר על אמנת השירות שבה אנחנו מפרטים גם תכלול האמנה, לשאלתו של חבר הכנסת

דובי אמיתי: נו, ומה רע בזה? הכול שקוף

דוד ביטן:   סיימנו

דוד ביטן:  עכשיו תעיר מה שאתה רוצה

עודד פורר: בסעיף (ג) כתוב שהחלטה של בעל סמכות על שינוי סיווגו של פרי תתקבל משיקולים מקצועיים בלבד, בהתאם להוראות האמנות הבין-לאומיות, וטעונה התייעצות עם צוות מומחים בתחומי הגנת הצומח

עודד פורר:  אני רוצה שיהיה זמן לתהליך הזה

עודד פורר:  כמה זמן ההתייעצות?     

דוד ביטן: מה זה "צוות מומחים"? זה באוויר, זה באמת כללי מדי

דוד ביטן:  אני לא מבין את זה

ורד קירו-זילברמן: בדיוק

ורד קירו-זילברמן:  אני גם חושבת שזה לא מה שהם התכוונו

ורד קירו-זילברמן:  לנו הם אמרו שהם הולכים להוריד את המילה "צוות", אלא התייעצות עם מומחים

ורד קירו-זילברמן:  זה מה שנעשה כרגע

ורד קירו-זילברמן:  כי באמת צוות מומחים זה גוף

ורד קירו-זילברמן:  שיסבירו בדיוק

דוד ביטן:   אבל גם מה זה התייעצות עם מומחים? איזה מומחים? כמה מומחים? זה משהו כללי מדי

עודד פורר: כמה זמן ההתייעצות?     

דוד ביטן:   ותוך כמה זמן ההתייעצות?     

שולמית אלוני: מדובר פה על מקרה חריג

דוד ביטן:   אין לנו בעיה עם זה

דוד ביטן:  הניסוח הוא רק כללי מדי, וזה מה שאנחנו, בסך הכול, אומרים

שולמית אלוני:   זה תהליכים מאוד נקודתיים

שולמית אלוני:  זה תהליך מקצועי, כמו שכתוב

שולמית אלוני:  ההתייעצות עם קולגות מקצועיות

דוד ביטן: אני מציע שאתם תשבו עם היועצת המשפטית עד לישיבה הבאה על הניסוח הזה

דוד ביטן:  זה כללי מדי

דוד ביטן:  זה צריך להיות מועדים מסוימים

עודד פורר: חייב להיות איזשהו דד-ליין להתייעצות

דוד ביטן: מקובל

דוד ביטן:  אתם תשבו על הניסוח של זה

דוד ביטן:  זה עניין מקצועי, לא ניכנס לזה

דוד ביטן:  זה כללי מדי

עודד פורר: גם הכלליות וגם לוחות זמנים

שולמית אלוני: לוחות הזמנים ייכנסו בנוהל הפנימי

דוד ביטן: לא, בעניין הזה לא

דוד ביטן:  הכנסת התייעצות, אז זה צריך להיות עם זמן

דוד ביטן:  זה לא באוויר

דוד ביטן:  זה כללי מדי ואת רוצה שזה יהיה עוד יותר כללי - לא

דוד ביטן:  שבו איתה על הניסוח

דוד ביטן:  אנחנו באמת לא מתערבים בזה, אבל שלא יהיה כללי מדי

דוד ביטן:  שיהיה לזה קצת בשר

דוד ביטן:  אין לזה כך משמעות, זה כאילו באוויר

עודד פורר: סעיף (ד): "קביעת חלופות לצמצום הסיכונים מייבוא של פירות וירקות טריים שאינם מוצרים בסיכון פיטוסניטרי גבוה במיוחד ביחס לכל נגע לפי ממצאי המיפוי העולמי"  כנ"ל

עודד פורר:  חסר לי פה מועד

עודד פורר:  תוך כמה זמן?      

דובי אמיתי: עם כל הכבוד, זה לא תלוי בנו

דובי אמיתי:  זה לא תלוי במשרד החקלאות

עודד פורר: זה בטוח לא תלוי בך

עודד פורר:  אתה לא רלוונטי לעניין, עם כל הכבוד

עודד פורר:  אתה לא קובע, לא את הנהלים, לא את התקנים, לא תוך כמה זמן

עודד פורר:  מה לעשות? יכול להיות שאתה חושב שאתה קובע, אבל עדיין לא

דובי אמיתי:   כנראה שאדוני לא מכיר את התהליך

דובי אמיתי:  מה לעשות? מיפוי עולמי זה מיפוי עולמי

עודד פורר: דובי, אתה עושה את המיפוי העולמי?     

דובי אמיתי:   לא

עודד פורר:   אז איפה הצד שלך בתהליך הזה? תסביר לי איפה המקום שלך בסעיף (ד): קביעת חלופות לצמצום הסיכונים מייבוא

דובי אמיתי: אסביר לך

דובי אמיתי:  מכיוון שמי שעלול או עשוי לשלם את הנזק, אם חלילה יחדור, וכבר שילמתי ברמה האישית שלי כמגדל אגסים בגלל החדירה של חיידק שנקרא Fireblight, ועקרתי קרוב למאה דונם, אז אני חושש, ולכן אני מגיע לפה

דובי אמיתי:  ולכן, כשבאים ומציגים לך מה זה מיפוי עולמי, אני רוצה לתת את הזמן להגנת הצומח לבדוק ולקבל את הנתונים

דובי אמיתי:  פורר, המשמעות היא להגיע לאותה מדינה ולדרוך ברגליים ולראות שמדינות עולם שלישי לא עובדות עלינו ומכניסות לנו בדלת האחורית נגעים

דובי אמיתי:  אני לא אתן לזה שיהיה כאן חשש הכי קטן שייכנסו

דוד ביטן: זה לא רלוונטי

דוד ביטן:  הם קובעים באופן כללי את הסיכונים

דוד ביטן:  אם יש סיכון, אז מה שאתה אומר לא יקרה

דובי אמיתי: מיפוי עולמי זה לעבוד גם על בסיס אמנות בין-לאומיות, זה להגיע לגורמי המקצוע במקומות מסוימים

עודד פורר: זה לא סעיף של מיפוי עולמי

עודד פורר:  אני מציע שתקרא את הסעיף ואחרי זה תתייחס

עודד פורר:  הסעיף אומר דבר מאוד פשוט: השירותים להגנת הצומח עשו מיפוי וקבעו פירות, ירקות ומדינות

עודד פורר:  עכשיו הם קובעים חלופות

עודד פורר:  למשל, הם מחליטים שאם אתה מביא אננס מקוסטריקה, אתה כן צריך או לא צריך לעשות לו טיפול כזה או אחר, ואז אתה יכול לייבא אותו

עודד פורר:  נניח ואני ארצה לייבא אננס בלי טיפול ממדינה מסוימת, אני לא יכול

עודד פורר:  אבל אם הם יקבעו לי לעשות טיפול זה וזה - - -      

דוד ביטן:   אבל הם אנשי המקצוע

דוד ביטן:  לזה היא מומחית

דוד ביטן:  למה אני צריך להכניס את זה?     

עודד פורר:   היא תקבע

עודד פורר:  אבל אני רוצה לדעת תוך כמה זמן היא תקבע את זה - זה הכול

דוד ביטן:   עזוב, פה לוחות זמנים זה מוגזם

עודד פורר:   למה? זה בדיוק המקום שבו עוצרים ייבוא

דוד ביטן:   לא, לא

דוד ביטן:  למה שיעצרו ייבוא? האם היא היתה אז מביאה את החוק?      

שולמית אלוני: אני רוצה להבהיר משהו בסיסי

שולמית אלוני:  אין לנו שום אינטרס למשוך זמן

שולמית אלוני:  ואם מצטייר פה על ידי חבר הכנסת שיש לנו, ביחידה המקצועית, שאני אחראית עליה - - -      

עודד פורר:   לא אמרתי את זה

שולמית אלוני:   מבחינתי, לפחות, כך זה מצטייר

שולמית אלוני:  אם מצטיירת פה איזושהי תמונה שלנו, שליחידה המקצועית, יש איזשהו אינטרס לא לשקף, להסתיר, לטשטש או למשוך זמן, אני עומדת על זה שיהיה ברור שאין לנו שום אינטרס כזה

שולמית אלוני:  כל היחידה שלי מונה אנשי מקצוע שכל העבודה שלהם היא לתת שירות לציבור ולעשות עבודה מקצועית

דוד ביטן: אנחנו סומכים עלייך במאת האחוזים

דוד ביטן:  הוא אומר שבאמצעות החלופות והסיכונים, אפשר לא לייבא

שולמית אלוני:   לוחות הזמנים ייכתבו בתוך נוהלים פנימיים, ואנחנו עובדים על זה

דוד ביטן:   למה אני לא מסכים איתו? גם אם ייקבעו לוחות זמנים, אם את לא רוצה לייבא משהו ויש סיכון, זה לא יקרה

דוד ביטן:  את המומחית ואת בעל המקצוע ואת מחליטה, אז מה זה משנה פה? אם היא לא רוצה, תאמין לי, שאין לה בעיה בכל הסעיף הזה שהיא לא תייבא כלום

דוד ביטן:  אבל אנחנו סומכים עליהם שהם רוצים לייבא

דוד ביטן:  הוא סתם דואג מכל דבר

דוד ביטן:  בסוף הוא מתרצה אם נותנים לו פיצוי

עודד פורר: עוד לא הגעת לזה, חכה

דוד ביטן:   בסוף נגיע לזה

דפנה טיש פיגנבוים: לעניין קביעת מועדים - אני רוצה להוסיף על מה שאמר כבוד היושב-ראש, בצדק

דפנה טיש פיגנבוים:  ההנחיות לרגולטור מקובעות פה בהצעת החוק, והן כבר איזשהו מודל יחסית חדשני שאומר לרגולטור מה לעשות לפי שלבים

דפנה טיש פיגנבוים:  קביעת מועדים לרגולטור, מתי הוא עושה, וממש לקצוב זמנים זה מודל, ויתקנו אותי פה משרד המשפטים אם אני טועה, - - -      

דוד ביטן: זה לא מודל רע, אבל אנחנו לא חושבים שפה - - -     

עודד פורר: בסוף עומד מישהו שרוצה לייבא מול הרגולטור ולא מקבל תשובות

עודד פורר:  תזמין לפה יבואנים ותשאל אותם כמה זמן לקח להם לקבל תשובות לאורך השנים

עודד פורר:  תבקש לעשות דיון

עודד פורר:  תזמין לפה שש חברות שמייבאות פירות וירקות

עודד פורר:  אין הרבה כאלה

שולמית אלוני: אבל אנחנו לא שם

שולמית אלוני:  בשביל זה יצרנו תהליך

עודד פורר: שלומית, מחר יהיה שם מישהו אחר ולא את

עודד פורר:  יכול להיות שיהיו שם

שלום דנינו: אבל מי שהביא באמת יותר ירקות זה הסופרים, וזה לא עזר כול כך בהורדת המחיר ובתחרות

דוד ביטן: יכול להיות שהסופרים יעשו ייבוא גם לפי החוק הזה

דוד ביטן:  אתה לא יכול למנוע מהם לא לעשות ייבוא

דוד ביטן:  זה כבר ויכוח אחר שלנו עם האוצר לגבי העניינים האלה

דוד ביטן:  אבל אין לזה שום קשר

דוד ביטן:  תמיד הם יכולים לייבא

דוד ביטן:  כל אחד יכול להגיש בקשה לייבא

דוד ביטן:  לא כתוב פה שמישהו מסוים לא יכול

דוד ביטן:  החשש של חבר הכנסת פורר הוא שפתאום יבוא שר והוא ישנה את המדיניות, ויכול להיות מצב כזה

דוד ביטן:  ואז אתם תעמדו במצב שלא תוכלו או שתצטרכו ללכת לפי זה

עודד פורר: הוא לא צריך לעשות הרבה

עודד פורר:  מספיק שהוא יצמצם להם את כוח האדם, ואגב, לא באשמתם, ואז הם לא יוכלו לעמוד

עודד פורר:  אם יש הוראת חוק - - -     

דוד ביטן: אבל אני לא רואה איך אפשר להכניס את החשש הזה לחוק

דוד ביטן:  זה עניין למדיניות של שר ושל ממשלה

דוד ביטן:  איך אתה רוצה שאכניס את זה? אני לא יכול להכניס דבר כזה

עודד פורר: קביעת תנאים כאלה תתבצע לפחות תוך  Xזמן אחרי ש - - -     

שולמית אלוני: זה יהיה במסגרת הנהלים

שולמית אלוני:  יש שר, יש מנכ"ל, והם מנהלים את המשרד

עודד פורר: אבל מה החשש שלך? הרי את יודעת כמה זמן לוקח לך

עודד פורר:  תגידי שאת צריכה חודש, חודשיים, שלושה

אבינועם ביר: על איזה פרי, ירק או מדינה?     

שולמית אלוני:   מדובר בתהליכים מקצועיים - - -     

דוד ביטן: יש לי רעיון יותר טוב

דוד ביטן:  תציעו לפרוטוקול כמה זמן לוקח לכם, פלוס מינוס, בלי להתחייב

אבינועם ביר: אבל אין צורך להצהיר לפרוטוקול כי יש למשרד חובה בחוק לקבוע נוהל ואמנת שירות

אבינועם ביר:  בכל מקרה זה יופיע

אבינועם ביר:  לא בפרוטוקול הוועדה, זה יופיע - - -     

אלון שוסטר: אמנת השירות תקבע, בין השאר, לוחות זמנים?     

אבינועם ביר: כן, כן

אבינועם ביר:  נקריא שוב את הסעיף: אמנת השירות תכלול יעדי שירות, מדדים ברורים ומועדים לטיפול

עודד פורר: מעולם לא ראיתי שאמנות השירות של המשרד הן כאלה מחייבות ושכולם עומדים באמנות השירות

עודד פורר:  חברים, בואו

עודד פורר:  יש פה אירוע

דוד ביטן: אני חושב שאת לא יכולה לכתוב מועדים בסעיף

דוד ביטן:  פה לא יהיה

דוד ביטן:  כי בסעיף הזה היא צריכה לבדוק חלופות ומיפוי עולמי משתנה כל הזמן

דוד ביטן:  מיפוי העולמי הוא לא קבוע והוא לא לכל החיים

דוד ביטן:  לכן, פה היא לא יכולה לתת מועדים, בשום פנים ואופן

דוד ביטן:  מה שכן, תגידי אולי לפרוטוקול שאת תפעלי בהקדם בעניינים האלה, וזה הכול

דוד ביטן:  אי-אפשר שיהיה פה תאריך

דוד ביטן:  האם אני יודע מה יהיה עם המיפוי העולמי הזה?      

שולמית אלוני:   אנחנו פועלים כך גם היום

דוד ביטן:   בסדר

דוד ביטן:  תצהירי לפרוטוקול

עודד פורר: אני לא מסכים איתך פה, היושב-ראש

עודד פורר:  אבל זו זכותך, וזו זכותי

דוד ביטן: אני חושב שעניינית במקרה הזה יהיו המון שינויים כי המיפוי העולמי יכול להשתנות כל הזמן

דוד ביטן:  אני לא יודע מה הולך במיפוי העולמי הזה

דוד ביטן:  פעם יהיו גשמים כאלה ופעם יהיה משהו אחר

עודד פורר: אסביר לך איך זה עובד

עודד פורר:  יבואן רוצה לייבא לארץ ירק מסוים, ולפעמים אומרים לו שהוא לא יכול לייבא ממדינה מסוימת כי יש שם חרק כזה או אחר

עודד פורר:  היבואן אומר שיש טיפול כזה וכזה לחרק

עודד פורר:  היא אמורה לבדוק את הטיפול הזה בסטנדרטים בין-לאומיים

עודד פורר:  היא אומרת שאם הוא יעשה את הטיפול זה וזה, הוא יכולה לייבא

עודד פורר:  אני רוצה לדעת תוך כמה זמן הוא יכול  - - -     

דובי אמיתי: זה לא נכון

דוד ביטן: תקרא את הנוסח

דוד ביטן:  הנוסח הוא: קביעת חלופות לצמצום הסיכונים מייבוא של פירות וירקות טריים

דוד ביטן:  לגבי קביעת חלופות – היא יכולה לתת בנוהל רק חלופות כלליות

דוד ביטן:  אבל אם יש בעיה ספציפית לגבי ייבוא מסוים ממדינה מסוימת, היא צריכה - - -     

עודד פורר: זה החלופות, אלה החלופות

דוד ביטן: אבל זה נוהל, היא לא יכולה לכתוב על בעיה מסוימת

דוד ביטן:  כשיש ליבואן בעיה ספציפית, הם בודקים אותה

עודד פורר:   וזו קביעת החלופות

עודד פורר:  זה לא קביעת החלופות או לא קביעת החלופות

דובי אמיתי: יש דברים קצת יותר מקצועיים

דובי אמיתי:  יש מזיקים שנקראים מזיקי הסגר, ואין מה לעשות, והמדינות האלה - - -     

דוד ביטן:   אז את זה הם יכניסו כדבר ברור

דוד ביטן:  הוא אומר: יש בעיה ויש טיפול

דוד ביטן:  האם הם יודעים איזה טיפול יש?      

דובי אמיתי:   יש גם דברים שאין להם טיפול

עודד פורר: אנחנו מדברים על מקרים שבהם יש טיפול

שולמית אלוני: טיפול הסגר הוא רק אחת החלופות

עודד פורר:   אחת החלופות – תוך כמה זמן תקבעי את אותה, זה הכול

שולמית אלוני:   אני קובעת את מכלול החלופות, אני לא קובעת חלופה בודדת

שולמית אלוני:  זה משתנה

שולמית אלוני:  זה יכול להיות מהיר וזה יכול להיות ארוך

עודד פורר: תוך כמה זמן? זה הכול

עודד פורר:  מה זה הכי איטי לקביעת החלופות?     

שולמית אלוני: אין לי תשובה מהשרוול, לא אחטא למקצוע

שולמית אלוני:  אני לא יכולה לתת לך מה זה הכי איטי

שולמית אלוני:  יש מזיקים שהם מאוד בעייתיים

שולמית אלוני:  זה דיון מקצועי ומעמיק לקבוע להם חלופות

עודד פורר: אגב, יכול להיות שאת גם יכולה להגיד: אין חלופה

עודד פורר:  זו גם קביעה

עודד פורר:  כמה זמן את צריכה?     

אבינועם ביר: אנחנו לא מצפים מהרגולטור שהוא עכשיו יידע את כל החלופות של כל הנגעים  בכל הפירות בכל העולם

עודד פורר:   אני מצפה שהוא יידע לוח זמן סביר

עודד פורר:  מהו לוח זמנים סביר?     

דוד ביטן:   פורר, יש לך עוד הערות?     

עודד פורר:   בטח

דוד ביטן:   אה, הרבה

דוד ביטן:  קודם כול, שר החקלאות עכשיו - - -, מי כתב לך את זה?      

שלום דנינו: הלשכה

שלום דנינו:  הם נגד

שלום דנינו:  הם מסתכלים

דוד ביטן:   אה, הלשכה כבר יודעת

דוד ביטן:  הם אולי רואים באינטרנט

עודד פורר: אני אומר לך, ושתדע לך, ושיהיה לך באופן הכי ברור, יש לי תחושה שרוצים לעשות פה קומופלאז'

עודד פורר:  רוצים לעשות משהו כדי להראות לנו אחר כך איך לא עושים את זה ואיך לא פותרים אותו - זו התחושה

דובי אמיתי: אני מצטער מאוד

דובי אמיתי:  יש לי תחושה שהשר דיכטר - - -     

עודד פורר:   אף אחד לא שאל אותך

עודד פורר:  אני באמצע דיבור והוא מפריע לי

עודד פורר:  אני מבקש

עודד פורר:  זה בלתי אפשרי ככה

עודד פורר:  האיש הזה כל הזמן מתפרץ

עודד פורר:  אני לא יודע למה הוא כל הזמן מתפרץ

עודד פורר:  אני יכול לדבר מבלי שיפריעו לי בקהל?     

דוד ביטן:   דובי, אומנם אתה יושב-ראש החקלאים, אבל אתה לא שר החקלאות

דובי אמיתי:   אני יושב-ראש של עוד כמה דברים

דובי אמיתי:  אבל זו לא אמת

דוד ביטן:   די, מספיק כבר, דובי

דוד ביטן:  אתה מגזים עכשיו

דובי אמיתי:   השר דיכטר הגיע

דובי אמיתי:  שינה את כללי המשחק

דובי אמיתי:  מתנהגים פה באופן שקוף

דוד ביטן: קודם כול, השר לא מוכן

דוד ביטן:  נסכם את זה בישיבה

עודד פורר: אני רוצה שתדע

עודד פורר:  שוב, עצם זה שהם לא מוכנים לדווח לוועדה, והניסיון להסתיר מעיני הציבור מה כן או לא עושים, פעם בשנה לדווח לוועדה על מה עשיתם מיפוי, מה תכננתם או לא תכננתם לפתוח, זה מראה שיש פה מישהו שרוצה להסתיר ולהסוות, ודרך זה להגיד: הינה, אנחנו עושים משהו כאילו להילחם ביוקר המחיה

עודד פורר:  ואני אומר לך, מדברים על הורדת מכסים? ירדו מכסים, אבל אף אחד לא יוכל להביא לכאן פירות וירקות

עודד פורר:  לא תהיה לזה שום משמעות כי הכול יהיה חסום

עודד פורר:  ואם לא נקבע פה לוחות זמנים ו-SLA, ושיהיה ברור תוך כמה זמן עונים לכל פנייה, ותוך כמה זמן מטפלים בה ואיך מקצרים את ההליכים הבירוקרטים

עודד פורר:  אני לא נוגע כהוא זה באמירות המקצועיות שיגיד השירותים להגנת הצומח

עודד פורר:  אבל אם היא צריכה לקבוע חלופות, שתקבע פרק זמן סביר

עודד פורר:  האם עשר שנים זה פרק זמן סביר?     

דובי אמיתי: אני רוצה להתייחס

דוד ביטן: רגע, רגע

דוד ביטן:  אתה לא צריך להתייחס לכל דבר

דוד ביטן:  תירגע לרגע

אלון שוסטר: קודם כול, אני רוצה לשנות את הטון, חבר הכנסת פורר

אלון שוסטר:  אני מבין את המעורבות ואת האכפתיות שלך גם כשר החקלאות וגם כרגע

אלון שוסטר:  זה לגיטימי לחלוטין

אלון שוסטר:  אני רק מוצא חוסר מידתיות בהתלהטות של הצורך לאלץ משרד מכובד ואנשים רציניים

אלון שוסטר:  וזו הזדמנות לברך את שלומית על הכניסה לתפקיד לפני כמה חודשים

אלון שוסטר:  אני רואה משרד שלא אולץ

אלון שוסטר:  הוא נכנס בהסכמה שהוא מאזן בין הצרכים האגרו טכניים המדעיים, שיש להם אלמנט כלכלי חזק, לבין ההיבטים האחרים של הכלכלה, קרי, חופש תנועה של סחורות בעולם, תוך כדי שמירת הייצור המקומי

אלון שוסטר:  אני מניח שאנחנו צריכים לברך על כך שאנחנו פותחים פתח חדש

אלון שוסטר:  אגב, בשנה שבה הייתי שר החקלאות, יחד עם המנכ"ל, הצענו הצעה דומה לזו

אלון שוסטר:  היה שם אלמנט של ערר מובנה למי שמרגיש שלא מתאים לו

אלון שוסטר:  אני לא מציע עכשיו להכניס את זה

אלון שוסטר:  יש כמובן אפשרות לערור מינהלי

אלון שוסטר:  אני רואה משרד שמבין שהוא צריך לעשות שינוי

אלון שוסטר:  בואו ניתן צ'אנס

אלון שוסטר:  יש עשרות אלפי נהלים שלא באים לפה לדיון כל פעם

עודד פורר: אלון, אני לא מבין

עודד פורר:  אתה חבר כנסת

עודד פורר:  התפקיד שלנו לפקח על הממשלה

עודד פורר:  הדבר הבסיסי הוא דיווח

עודד פורר:  פעם בשנה משרד החקלאות מדווח לכנסת

עודד פורר:  ביקש יושב-ראש הוועדה שכששר החקלאות מדווח לכנסת פעם בשנה על פעילות המשרד ועל התוכניות שלו, הוא גם ידווח איזה מיפוי יזום ותדיר של נגעים עשה המשרד, והמשרד מסרב

עודד פורר:  למה הוא מסרב? ממה אתם מפחדים?     

אלון שוסטר: אני בעד שידווח, רק לא בחוק

דוד ביטן: הוויכוח הוא לא על הדיווח אלא על עצם הכנסתו

עודד פורר: בטח שהוא על הדיווח

עודד פורר:  מחר לא אתה ולא אני ולא הוא נשב פה

עודד פורר:  יישב פה מישהו אחר

עודד פורר:  אבל אף אחד לא ישאל את השאלה הזו ולא תהיה חובה לעשות את זה

עודד פורר:  ולכן אני אומר, עושים את השינוי הזה, אז לפחות - - -     

דוד ביטן: נעזוב את הטיעונים של חבר הכנת פורר שאומר שיש לו הרגשה שלא רוצים או כן רוצים

עודד פורר: הם טובים

דוד ביטן: בגדול, אנחנו כן רוצים לדעת מה קרה עם החוק אחרי שנה, והאם הוא שינה או שיפור משהו

דוד ביטן:  אני לא מכניס את זה לחוק

אלון שוסטר:   יש ציפייה בעוד שנה לבוא

אלון שוסטר:  אנחנו נהיה פה, אנחנו נבקש

דוד ביטן:   הינה, אני אומר למנהלת הוועדה: בעוד שנה אנחנו מבקשים דיון מיוחד בעניין הזה

אלון שוסטר: תעשה דיון בוועדת המשנה

דוד ביטן:   אוקיי, אין בעיה

דוד ביטן:  ועדת הכלכלה

עודד פורר: כמה שיותר, אם אפשר, בדיון חסוי ובוועדת החוץ והביטחון

דוד ביטן: ועדת משנה, זה בסדר גמור

דוד ביטן:  אני רוצה שאתם תבואו לפה בעוד שנה ותדווחו על יישום החוק, ומה השינויים והשיפורים שהוא עשה בתחומים שהוא מתייחס אליהם, בסדר?     

קריאה:   מקובל

דוד ביטן:   נגמר

דוד ביטן:  אנחנו כבר לא נהיה שנה לאחר מכן, אז מה זה משנה?     

עודד פורר: סעיף (ה): פנייה לקבלת מידע מהשירותים להגנת הצומח כהגדרתה  לפי חוק זה, בין באופן יזום, בין לפי בקשה, וניהול דיון מקצועי עימו

עודד פורר:  הרי יבואן פונה לשירותים להגנת הצומח, ותקני אותי אם אני טועה בנוהל, ואז על פי הסעיף הזה אתם אמורים לפנות לארץ המקור, ככל שצריך

שולמית אלוני: לא, זה תהליך אחר

שולמית אלוני:  בתהליך החדש של המיפוי העולמי, וזה חלק ממנו, אנחנו עובדים בצורה פרו אקטיבית ללא פנייה של יבואן

שולמית אלוני:  אנחנו פונים באופן יזום, אחרי שאנחנו בוחנים היתכנות ואחרי שעשינו מיפוי

עודד פורר: 	מה זה בסעיף (ה) כשכתוב בין לפי בקשה?     

שולמית אלוני: אם גם יבואן פנה, אז בוודאי שמתחשבים בבקשה של יבואן

עודד פורר: אז אני רוצה שהיה ויבואן פנה, יקבעו תוך כמה זמן תהיה התייחסות לפנייה שלו ופנייה לארץ המקור - זה הכול

עודד פורר:  אם פנה מישהו מבחוץ

דוד ביטן: פה אני מסכים איתו

שולמית אלוני: זה בנוהל, זה יהיה בנוהל

עודד פורר:   עוד פעם בנוהל?      

שולמית אלוני:   כן

שולמית אלוני:  מה זה "עוד פעם בנוהל"?      

דוד ביטן: אבל אתם יכולים לשנות את הנוהל כל דקה

עודד פורר:   אז תכתבו בחוק את מה שבנוהל

דוד ביטן:   לא, לא

דוד ביטן:  פה יש פנייה? שיהיה זמן לתשובה

שולמית אלוני: אבל מי אמר שאינטרס של יבואן בודד הוא יותר גבוה מאינטרס של כלל הציבור? ואולי יש אינטרס שהוא יותר גבוה, והוא לאו דווקא של היבואן, ובו אני אשקיע את כל האנרגיות שלי?     

עודד פורר: אז כמה זמן את צריכה? אז לא תוך שבוע, תוך כמה זמן?      

שולמית אלוני: אני לא יכולה להגדיר לך כמה זמן

עודד פורר:   חמש שנים, ארבע, שלוש?     

שולמית אלוני:   אתה יודע שזה לא חמש שנים

עודד פורר:   אני לא יודע

שולמית אלוני:   זה ויכוח פרובוקטיבי בינינו עכשיו

עודד פורר: לא, זה לא ויכוח פרובוקטיבי

עודד פורר:  אני בסך הכול אומר: כשמגיעה בקשה מבחוץ - - -      

חיים ילין: הרבה פעמים היבואנים עושים את זה כנגד החקלאים, כבוד השר לשעבר

חיים ילין:  כל פעם שהם רוצים להעניש את החקלאים, להוריד להם מחירים או לסחוט אותם, אז זה מה שהם עושים

חיים ילין:  לא צריך לתת את זה בחוק

חיים ילין:  בשביל זה יש את שיקול הדעת של השירותים להגנת הצומח

עודד פורר: זאת אומרת שלא צריך לענות לבקשה הזו כדי לחסום ייבוא, כי זה נגד החקלאים

עודד פורר:  בכלל לא קשור להגנת הצומח

חיים ילין:   לא, זה לא חוסם ייבוא

עודד פורר:   או שאנחנו עוסקים בהגנת הצומח או שאנחנו עוסקים במערכת היחסים

דוד ביטן: בזה אני מסכים איתו

דוד ביטן:  או לכתוב: תוך זמן סביר - אין לי בעיה

דוד ביטן:  אבל שיהיה כתוב משהו לגבי החובה שלכם לתת תשובה על בקשה

דוד ביטן:  אין דבר כזה שהכול באוויר

דובי אמיתי: יש לך את זה באמנת שירות, במדדים והכול

דובי אמיתי:  תכניס שם

דוד ביטן: דובי, הם הרי יכולים כל הזמן לשנות את אמנת השירות

דוד ביטן:  הם לא שואלים אותי

דוד ביטן:  הם לא באים אליי לקבל אישור

דוד ביטן:  מחר הם ישנו את המועד מעשרים יום למאה יום, אז זה לא

דוד ביטן:  אני לא כותב ימים, אני כותב תוך זמן סביר - זה הכול

שולמית אלוני: בסדר

שולמית אלוני:  זמן סביר - מקובל

שולמית אלוני:   אבל אני רוצה לתת דוגמה למה הבקשה של היבואן היא לפעמים פחות רלוונטית לעניין מאשר הבחינה שלנו

דוד ביטן: לא, הכול

דוד ביטן:  בסעיף (ה) כתוב: כל פנייה לקבל מידע

עודד פורר: אגב, כל מה שזה מצריך ממך זה לפנות לארץ המקור

עודד פורר:  זה מה שהסעיף אומר

עודד פורר:  אם יש בקשה של היבואן, את צריכה תוך פרק זמן מסוים לפנות לארץ המקור

שולמית אלוני: וארץ המקור עונה, ואני צריכה להתייחס ולהשקיע בזה עבודה

עודד פורר:   אני לא יכול לחייב את ארץ המקור לענות ואת לוחות זמנים, אני יכול לחייב אותך לפנות לארץ המקור

דובי אמיתי: פרק זמן סביר, נקודה

דובי אמיתי:  אמר היושב-ראש? יאללה, אפשר להתקדם

דוד ביטן: בואו נתקדם

דוד ביטן:  אנחנו סתם

דוד ביטן:  המהות מקובלת

עודד פורר: אז התווסף פה זמן סביר?     

דוד ביטן: כן

דוד ביטן:  אני רואה שאתה רוצה לנהל את משרד החקלאות

עודד פורר: לא

עודד פורר:  בסך הכול אני רוצה לדעת שכשבאים לענות משהו, אז שיעשו אותו כמו שצריך

עודד פורר:  אין לי כבר עניין

עודד פורר:      סעיף (ו): קביעת תנאים פרטניים לייבוא של כל פרי או ירק טרי מארץ מקור מסוימת, בהתאם למידע

עודד פורר:  תוך כמה זמן ייקבעו התנאים?     

דוד ביטן: רגע, רגע, זה בנוהל

דוד ביטן:  בנוהל הם קבעו

דוד ביטן:  שם יקבעו את התנאים

עודד פורר: מה הנוהל אומר היום? תוך כמה זמן?     

דובי אמיתי: אנחנו מבקשים מידע מהארץ המקור

דובי אמיתי:  כשנקבל את המידע על פי שירותי הגנת הצומח

דוד ביטן:   לא, הוא לא מתכוון לזה

דובי אמיתי:    הוא מתכוון לזה בדיוק, תאמין לי

דובי אמיתי:  אני לא תלוי בהם

שולמית אלוני:   כן, כן

שולמית אלוני:  הוא מתכוון לזה

עודד פורר:   כתוב: בהתאם למידע שהתקבל

דוד ביטן: הסעיף הזה מדבר על קביעת התנאים

דוד ביטן:  את זה הם יכתבו ב - - -      

עודד פורר: קיבלת את כל התשובות מארץ המקור

עודד פורר:  סעיף (ו) אומר: בהתאם למידע שהתקבל כאמור בפסקה (ה), כמו שאמרנו קודם, פנית לארץ המקור, קיבלת את התשובות

עודד פורר:  תוך כמה זמן?     

דוד ביטן:   אז הם יכתבו בנוהל

שולמית אלוני: זה יהיה כתוב בנוהל

עודד פורר:   הנוהל כבר כתוב?     

שולמית אלוני:   עוד לא

דוד ביטן:   יהיה כתוב

עודד פורר: מתי יהיה נוהל?     

דוד ביטן:   אמרנו - חצי שנה

עודד פורר:   זה יהיה כשזה, זה יהיה כשזה

דוד ביטן:   לא, לא

דוד ביטן:  עזוב

שלום דנינו: כל חוק כזה לוקח זמן

שלום דנינו:  עודד, אתה יודע מניסיונך

דוד ביטן:   אבל נתנו להם תוך חצי שנה

דוד ביטן:  יש תקנות שלא מביאים שלוש שנים

שולמית אלוני: זה תהליך חדש שאנחנו בונים אותו עכשיו

עודד פורר: חצי שנה אתם כבר בפיילוט על התהליך הזה

עודד פורר:  אתם כבר עשיתם אותו, אתם כבר עובדים

שולמית אלוני:   נכון, אנחנו עובדים בתהליך

עודד פורר:   את כבר אמורה לדעת כמה זמן לוקח לך בערך גם לקבוע את התנאים

שלום דנינו:   אבל גם קרה שעשו ייבוא ושזה הסתדר

דוד ביטן:   חבר הכנסת פורר, יש לך עוד הערה?     

עודד פורר: כן

עודד פורר:  גם בסעיף (ז) - אותו דבר: פרסום ויידוע

עודד פורר:  פרסום יזום לציבור על התנאים שנקבעו כאמור יפורסמו באתר האינטרנט, ואני רוצה לדעת אחת לכמה זמן

עודד פורר:  זה חייב להיות קבוע בחוק

דוד ביטן:   לא

דוד ביטן:  זה הם יקבעו בנוהל

עודד פורר:   לא, זה חייב להיות קבוע בחוק: אחת ל -      

דוד ביטן:   כל הזמן הם יעדכנו אותו

שולמית אלוני: זה לא אחת לכמה זמן

שולמית אלוני:  להיפך, תשמח לשמוע שבכל מקרה כזה אנחנו נפרסם

שולמית אלוני:  זה לא אחת ל-

דוד ביטן: הם יכתבו בנוהל כמה זמן ועדכונים

דוד ביטן:  כל הזמן הם צריכים לעדכן

עודד פורר: אתה נתתם להם חצי שנה לאמנת שירות, זה לא לנוהל

דוד ביטן:   זה לאמנת שירות, אבל בתוך אמנת השירות קובעים את ההוראות האלה

עודד פורר:   מתי יהיה הנוהל? אמרת חצי שנה לאמנת שירות

דוד ביטן:   אז גם הנוהל חצי שנה - כן

עודד פורר:   למה חצי שנה לכתיבת נוהל?      

דוד ביטן:   כי זה בהתאם לאמנת השירות, לא?      

שלום דנינו: אבל בינתיים לא האמנה ולא הנוהל עוצרים את הייבוא בפיילוט

דוד ביטן: הנוהל הוא חלק מאמנת השירות

דוד ביטן:  כמה זמן את צריכה לנוהל?     

דובי אמיתי:   לא

דובי אמיתי:  ברשותך, אני מבקש להתייחס

דוד ביטן:   רגע, דובי

דוד ביטן:  אני אתן לך

דוד ביטן:  כמה זמן את צריכה לנוהל?      

דובי אמיתי:   לפני שהיא תענה

דובי אמיתי:  שלומית, שנייה

דובי אמיתי:  תעשה לי טובה

דוד ביטן:   לא, לא

דוד ביטן:  מה, אתה אומר לה מה לענות?      

קריאה:   כן

דובי אמיתי:     אני - - -      

דוד ביטן:   לא, לא

דוד ביטן:  שלומית, כמה זמן?     

שולמית אלוני: אנחנו עובדים על הנוהל ביחד עם תהליך דיגיטלי להסדרת כל התהליך בצורה ממוחשבת

שולמית אלוני:  אנחנו עובדים על זה כל הזמן עכשיו

שולמית אלוני:  אני מעריכה שעד סוף השנה אנחנו נסיים את התהליך

דוד ביטן: אז אותו הדבר

דוד ביטן:  מה שהיא אומרת יחד

דוד ביטן:  האמנה והנוהל ביחד – בסדר

עודד פורר: זאת אומרת שפתיחת שוק לייבוא תהיה רק בשנת 2024

שולמית אלוני:   למה? - - -     

דוד ביטן: יש לך עוד הערות?      

עודד פורר:   עוד הערה אחת

דוד ביטן:   תסיים, כי אני רוצה לדעת מה הוראות המעבר פה, ומה קורה עד לפרסום הנוהל ואמנת השירות

עודד פורר: אתה ענית על זה

עודד פורר:  בסעיף (2)(ב) הנוהל הפנימי יגובש תוך חצי שנה

דוד ביטן: לא, אני רוצה לדעת מה קורה כרגע

דוד ביטן:  פונה אליכם אדם בבקשה עכשיו

דוד ביטן:  האם רק כשיהיה נוהל בחוק הזה ופרסום הוא יוכל?     

שולמית אלוני: קיים צוות מקצועי שעובד ועושה את העבודה, ואנחנו ממשיכים במיפוי עולמי ובפנייה למדינות

שולמית אלוני:  עושים את זה לפי תוכנית עבודה

דוד ביטן: נניח ויש לכם עכשיו בקשה שהוגשה

דוד ביטן:  מה קורה עם הבקשה הזו? האם הוא מחכה שתגמרו את המיפוי העולמי? אנחנו לא רוצים שזה יתחיל רק בינואר אלפיים ו - - -      

שולמית אלוני: זה לא מתחיל רק בינואר, אנחנו כל הזמן עובדים

דוד ביטן: בטח, כן

דוד ביטן:  אני רוצה לדעת מה עם זה

דוד ביטן:  תנו לנו תשובה לעניין הזה לישיבה הבאה, וזאת לאחר שבדקתם את עצמכם טוב

דוד ביטן:  זה לא יהיה חלק מהחוק

אלון שוסטר: הוא שואל אם תוך כדי בניית הנוהל יש פנייה קונקרטית של מישהו

דוד ביטן:   יש פניות

דוד ביטן:  מה אתם עושים עם הפניות האלה?     

דפנה טיש פיגנבוים: בוודאי שכן

דפנה טיש פיגנבוים:  כבר היום, גם כשהחוק - - -     

דוד ביטן:   תנו לנו תשובה מסודרת

דוד ביטן:  אנחנו רוצים הצהרה לפרוטוקול בעניין

דוד ביטן:  אני לא הולך להכניס לכם את זה לחוק

שולמית אלוני: אני אתן לך תשובה מאוד ברורה

שולמית אלוני:  בשנה האחרונה ישנם - - -     

גל ברנס: נראה לנו שדווקא פה יש תשובה טובה כי זה נכנס להחלטת ממשלה שכבר עברה

גל ברנס:  לפי החלטת הממשלה כתוב שצריך לבצע פנייה יזומה ומפורטת לכל הפחות לשלוש מדינות ביחס לכל מוצר מרשימת מוצרים: אפרסק, אבטיח, ענבים, - - -

גל ברנס:  לכל זה תוך 120 יום מהחלטת הממשלה

גל ברנס:  זאת אומרת, יש כבר התקדמות והתחייבות להתקדם עם הדבר הזה במוצרים מאוד משמעותיים

דוד ביטן:   בסדר, שיצהירו לנו על זה בישיבה הבאה

עודד פורר: מתי היתה החלטה הממשלה?     

גל ברנס:   ב-24 בפברואר 2023

עודד פורר: 24 בפברואר

עודד פורר:  זאת אומרת, אנחנו מדברים בערך על עוד חודש

עודד פורר:  האם נוכל לקבל בוועדה דיווח וולונטרי על ביצוע החלטת הממשלה כשיחלפו ארבע חודשים מיום קבלת החלטת הממשלה הזו?     

דוד ביטן:   אבל אתה מעביר את החוק

עודד פורר:   הממשלה הזו שלכם החליטה שתוך ארבעה חודשים תהיה פנייה יזומה לפחות לשלוש מדינות על הפירות האלה והאלה

עודד פורר:  זו החלטת ממשלה מ-24 בפברואר

עודד פורר:  כך הוא הקריא

עודד פורר:  אפשר לכנס דיון ב-24 ביוני, כשאתה תחזור ממרוקו

דוד ביטן: אין בעיה, אבל לא צריך שיבואו אליי

דוד ביטן:  שידווחו לנו בכתב ומנהלת הוועדה תיתן את זה לחברי הכנסת

דוד ביטן:  אנחנו רוצים שבישיבה הבאה תיתנו לנו הצהרה לפרוטוקול לגבי מה קורה בינתיים עד שתפרסמו את הנוהל ואת האמנה

דוד ביטן:  זה בסדר? האם אתם יכולים לעמוד בזה? זה בתוך כמה ימים

דפנה טיש פיגנבוים: כן

דוד ביטן:   בסדר

דוד ביטן:  יש עוד שאלות? דובי, אני אתן לך

דוד ביטן:  אל תדאג

דובי אמיתי: בדיוק לעניין הזה כי אחר כך זה נשכח

דובי אמיתי:  אני מבקש מאדוני היושב-ראש לשמוע, לאור הדרישות של לוחות זמנים, שעון חול, את מחלקת החקיקה של הכנסת, באיזה חוקים זה ישנו

דוד ביטן: יש הרבה

דובי אמיתי: לא, אין

דובי אמיתי:  בוא נשמע אותם

דובי אמיתי:  ייעוץ וחקיקה של משרד המשפטים נמצאים פה

דובי אמיתי:  לא של הוועדה

דובי אמיתי:  כל הניסיונות שקורים עכשיו - זה חריג, זה לא קיים, זה חוסר אמון במערכת הבין ממשלתית

דובי אמיתי:  אני יוצא מפה מאוכזב מהרמה של הניסיון

דובי אמיתי:  אני אומר זאת בזהירות, והיא אומרת לי פה: תיזהר, אני לא יודע מה קורה פה

דובי אמיתי:  לא מבין מה הלחץ להפעיל על הגנת הצומח

שלום דנינו: אנחנו מכבדים אותם ומקשיבים, דובי     

דוד ביטן: אתה מגזים כאן, דובי

דוד ביטן:  רוב ההערות לגבי לוחות זמנים היו בסדר גמור, והן ייכנסו לנוהל לפי ההתחייבות של נציגי משרד החקלאות

דוד ביטן:  יש רק שני מקומות או רק מקום אחד בתוך החוק בהם הכנסנו את זה, וזאת כשחשבנו שחבר הכנסת פורר צודק, כך שאין פה שום חריג לשום דבר

דוד ביטן:  בקשות תמיד יש

דוד ביטן:  זכותו לבקש, והלכנו לפי מה שנכון

דוד ביטן:  לא רק לפי הבקשות

דוד ביטן:  כל חבר כנסת יכול להעיר הערות

דוד ביטן:  ההערות שלו היו טובות מאוד והם התחייבו לזה

דוד ביטן:  הטענה העיקרית שלו היא שאולי מהתמסמסות הזו בסוף לא יהיה שום דבר ושאולי לא יהיה ייבוא כמו שחשבנו שיהיה

דוד ביטן:  הוא התכוון בכל ההערות האלה לכך שתכלית החוק לא תמומש

דוד ביטן:  בזה נסיים את המאבק האישי פה

עודד פורר: שום מאבק אישי

עודד פורר:  אדוני, בנוסף, אני מבקש שבדיון הבא שאתה מקיים בנושא הזה, תזמין באופן יזום קבוצה שלא נמצאת פה

עודד פורר:  הוועדה לא שמעה יבואן

עודד פורר:  שמעת יבואן?      

דוד ביטן:   מה היבואן יגיד?     

עודד פורר:    כמה זמן לוקח לו לקבל תשובות

דוד ביטן:   אבל בשביל זה עשו את החוק

עודד פורר:   שמעתם אותם? תשמע אותם

דובי אמיתי: אני בעד

דובי אמיתי:  שיביא לנו את הדוחות הכספיים של היבואן ויגיד לנו מה הרווח הגולמי שלו

עודד פורר: מייד אחרי שתביא לנו את הדוחות הכספיים של החברה, שאתה היושב-ראש שלה, ותציג אותם פה, כולל המשכורות שלך

דובי אמיתי: אני אביא את כל הדוחות

דובי אמיתי:  וגם אתה, את אותם יבואנים שאתה מייצג, תביא

עודד פורר: 	מסתובבים לי המסכנים האומללים

עודד פורר:  כמה חקלאים אתה מייצג בכלל? אני רוצה שתציג לנו כמה חקלאים חברים בהתאחדות האיכרים

דובי אמיתי: שכחת שהסבא שלך היה בין המקימים

דובי אמיתי:  שכחת, אה? עודד, אני מייצג את כל המגזר העסקי בשבילך

עודד פורר:   ממש, ממש

דובי אמיתי:   תפנים את זה ותבלע את זה עד הסוף

דובי אמיתי:  זה התפקיד הרשמי שלי: יושב ראש נשיאות המגזר העסקי, את כל העסקים בישראל

דובי אמיתי:  אתה יודע לספור כמה הם? אם לא, אעזור לך

דובי אמיתי:  הגעתי לזה בעשר אצבעות, לא יעזור, לא יעזור

עודד פורר: אתה מדהים, אתה ענק

עודד פורר:  כל הכבוד

עודד פורר:  אני מבקש שהוועדה תמחא כפיים לדובי אמיתי

עודד פורר:  כל הכבוד, ישר כוח

שלום דנינו:   חברים, זה לא המקום

דובי אמיתי:   תגידו גם לו: "זה לא המקום"      

דוד ביטן:   דובי, מספיק כבר

דוד ביטן:  אתה מגזים

דוד ביטן:  אתה לא יכול לדבר לחבר כנסת בצורה הזו

עודד פורר:   אדוני היושב-ראש, מה שקורה פה כרגע, וההתנהגות של האדון הזה לא עומדת בשום סטנדרט של ניהול ועדה בכנסת

עודד פורר:  ניהלתי ועדות בכנסת

עודד פורר:  מעולם לא נתתי שמישהו, ולא משנה כמה הוא ענק, גדול, מדהים, תותח, אדיר, יתבטא בצורה כזו כלפי חברי כנסת, לא משנה מהקואליציה או מהאופוזיציה

דוד ביטן:   כן, אמרתי

דוד ביטן:  זה לא מקובל

עודד פורר:     ההיסטריה שהוא נמצא בה מעידה על הכוונה פה ועל הרצון לייצר פה הסתרה

עודד פורר:  ולא סתם אני נמצא פה , כי אני מכיר את התהליך

דובי אמיתי: אני? - - -     

עודד פורר: 	תן לי לדבר כבר – חאלס

דוד ביטן:   מספיק כבר

דוד ביטן:  שב, אני אוציא אותך

דוד ביטן:  דובי, אני לא רוצה

דובי אמיתי:   אני יכול לצאת

עודד פורר:   אתה יכול לצאת

עודד פורר:  הדלת שם

דובי אמיתי:   לא שאלתי אותך

דובי אמיתי:  אדוני היושב-ראש, - - -     

דוד ביטן: אני לא אוציא אותך, אבל שב

דוד ביטן:  מספיק כבר

דוד ביטן:  יש גבול איך אתה יכול לדבר לחבר כנסת

עודד פורר: אגב, לא לחבר כנסת, לבני אדם

עודד פורר:  זה עניין של תרבות

עודד פורר:  הסיפור הוא מאוד פשוט: יש פה חשש אמיתי

עודד פורר:  שים לב מה עברנו פה: דיווח - המשרד מסרב לדווח

עודד פורר:  לוחות זמנים - לא קבענו פה שום לוח זמנים שהוא לוח זמנים אמיתי

עודד פורר:  בסך הכול אמרנו: סביר

עודד פורר:  וכשדובי נתן אישור לשלומית ואמר לה: סביר, זה בסדר, אז סביר זה בסדר

עודד פורר:  אתה יודע מה? הסכמתי על סביר, העיקר שקבעת איזשהו תהליך

עודד פורר:  זה המינימום: לוח זמנים סביר

עודד פורר:  ריבונו של עולם, ממה אתם מפחדים? מה הפחד שלכם?     

דוד ביטן: אני רוצה להבהיר רק דבר פשוט אחד: תכלית החוק הזה היא מסוימת

דוד ביטן:  לגבי הנוהלים של משרד החקלאות וכמה זמן לוקח להם תשובה ליבואנים ומה הביות של היבואנים - זה לא נושא הדיון כרגע

דוד ביטן:  ברור שאתם צריכים לטפל בבעיות בצורה נכונה ובזמנים סבירים ולתת את זה ולא לפגוע ביבואנים

דוד ביטן:  אני לא אביא לפה יבואן שהוא עכשיו יסביר לנו כמה זמן לוקח לו לקבל תשובה ממנה וכמה לא, כי זה לא מהות

דוד ביטן:  יש בעיות

דוד ביטן:  אני יודע שבכל משרדי הממשלה יש בעיות של לוחות זמנים ושל טיפול, זה לא רק במשרד החקלאות

דוד ביטן:  זו הבעיה המרכזית שיש היום

דוד ביטן:  תראה כמה זמן לוקח לקבל תשובה ממינהל האוכלוסין

דוד ביטן:  הם כלום לעומת התשובה שלהם

דוד ביטן:  הכול לוקח זמן

דוד ביטן:  לא תמיד הם אשמים, לפעמים זה בגלל שאין מספיק כוח אדם

עודד פורר: אני חושב שראוי שישמעו אותם

עודד פורר:  אם הם יבואו בשבוע הבא, אני אשמח שתיתן להם להשמיע

דוד ביטן: כן, אבל זה לא יעזור לי בחוק הזה

דוד ביטן:  אמרנו שבתוך שנה

דוד ביטן:  קיבלנו את העמדה שלך ואת החששות שלך במובן הזה שתוך שנה נקיים ישיבה ונראה איך החוק מתקדם ואיך הוא מומש

דוד ביטן:  הלכנו איתך

דוד ביטן:  אם בעוד שנה תשאל את השאלה מאיזה מדינות וכמה הייבוא ויגידו כלום או מעט, אז אתה יכול להגיד מה שאתה רוצה בעניין הזה

עודד פורר:   בכל מקרה אני יכול להגיד מה שאתה רוצה

דוד ביטן:   תמיד אתה יכול

דוד ביטן:  אני יודע, אני מכיר אותך עוד לפני שהיינו חברי כנסת

עודד פורר: מה הוראות המעבר שאמרת? לא סיכמת מהן הוראות המעבר

דוד ביטן: אמרנו

דוד ביטן:  לגבי הוראות המעבר – בישיבה הבאה הם יבואו לנו עם הצעה לפרוטוקול מה קורה עם זה

דוד ביטן:  אם זה יספק, אין בעיה

דוד ביטן:  אנחנו נשמע את זה

דוד ביטן:  אבל לא צריכים להכניס את זה לחוק

עודד פורר: בסדר

דוד ביטן:   האם יש עוד מישהו שרוצה להגיד משהו? ליועצת שלנו יש הערות

ורד קירו-זילברמן: ההערות שלי הן משפטיות לחלוטין

ורד קירו-זילברמן:  יש פה באמת הסדר, ואני חייבת להגיד שהוא לא שיגרתי בחקיקה ראשית

ורד קירו-זילברמן:  וצריך לקחת בחשבון כשמחוקקים את ההסדר הזה אז כל שינוי שמדבר על שיקול הדעת של הרגולטור, יצטרך להגיע לכנסת לתיקון

ורד קירו-זילברמן:  יש פה איזשהו תהליך מאוד-מאוד מובנה של שיקול דעת לגבי מה בסיכון גבוה מאוד ומה לא

ורד קירו-זילברמן:  כל שינוי של פרמטר, נניח וייכנס עכשיו של התחממות גלובלית, נצטרך לתקן את זה בחקיקה כי זה מה שמבנה את שיקול הדעת לגבי הדברים הספציפיים האלה

ורד קירו-זילברמן:  צריך לדעת את זה

דוד ביטן: זה בעייתי, זו בעיה רצינית

דוד ביטן:  כל שינוי של פרמטרים של שיקול הדעת, נצטרך להביא לתיקון

דוד ביטן:  את זה היית צריכה להגיד לנו מהתחלה

ורד קירו-זילברמן: יש פה איזשהו תהליך של שיקול דעת של ירק או פרי בסיכון פיטוסני גבוה מאוד

עודד פורר:   הפרמטרים לא פה

ורד קירו-זילברמן:   כן, כאן זה נקבע

ורד קירו-זילברמן:  כלומר, זה שיקול הדעת של הרגולטור: אמנות בין-לאומית, צוות מומחים, רשות ההסדרה

ורד קירו-זילברמן:  נניח ויהיה איזשהו פרמטר שנכנס, שיכול להשפיע על שיקול הדעת או שצריך להילקח בחשבון - - -     

עודד פורר:   מה למשל?     

ורד קירו-זילברמן:    אני נתתי דוגמה, אני לא איש מקצוע

ורד קירו-זילברמן:  אני אומרת מה ההשלכות של הדבר הזה בחקיקה ראשית

דוד ביטן:   האם הדבר הזה של האמנות הבין-לאומיות כתוב בחוק?      

עודד פורר: לא, היא בסך הכול אומרת שאם הם ירצו להוסיף דברים הם יצטרכו לבוא לשנות את החוק – ברור

ורד קירו-זילברמן:   נכון

ורד קירו-זילברמן:  אם יש איזושהי תוספת או שינוי בשיקול הדעת של רגולטור בקביעה של הדברים האלה, הוא יצטרך להגיע לכנסת

ורד קירו-זילברמן:  את זה אני חייבת להגיד

דוד ביטן:   תהיה בעיה עם זה

דוד ביטן:  יש לכם הערה על זה?     

גל ברנס: כן

גל ברנס:  אפילו בחוק ההסדרים הזה הבאנו עוד חוק נוסף בהגנת הסביבה שגם בו כתוב מה מתווה את שיקול הדעת של הרגולטור

גל ברנס:  זה כתוב בחקיקה ראשית

גל ברנס:  הנושאים הפרטניים באמת ייקבעו באמנת השירות ובנוהל - זה הדברים הפרטניים

גל ברנס:  הדברים פה נקבעו מלמעלה

גל ברנס:  בנוהל ייקבע מה בסיכון פיטוסנטירי גבוה ומה בסיכון נמוך, וכל הדברים האלה

גל ברנס:  וזה נקבע גם  - - -      

דוד ביטן: בסדר

דוד ביטן:  אתם מודעים לבעיה, ואין לכם בעיה עם זה - אוקיי

דוד ביטן:  הינה, שאלתי אותם

ורד קירו-זילברמן: בסדר

ורד קירו-זילברמן:  אין לי דעה, אני רק אומרת מה עמדתנו המשפטית

ורד קירו-זילברמן:  אני מפנה לסעיף 2יז(1)(ג): "תתקבל משיקולים מקצועיים בלבד"

ורד קירו-זילברמן:  בעינינו זו תיבה מיותרת

ורד קירו-זילברמן:  אני מניחה שרגולטורים עובדים משיקולים מקצועיים בלבד

ורד קירו-זילברמן:  ברגע שאומרים את הדבר הזה, תצטרך להיות הוכחה שהיה רק שיקול מקצועי בלבד ולא כל שיקול אחר

ורד קירו-זילברמן:  אנחנו לא יודעים איך הדבר הזה יבוא בחשבון

דוד ביטן: אז תמחקי את השיקולים המקצועיים

דוד ביטן:  ברור שזה שיקולים מקצועיים

גל ברנס:   אדוני היושב-ראש, המטרה פה היא להדגיש שהשיקולים הם שיקולי הגנת הצומח ולא שיקולים נוספים

ורד קירו-זילברמן:   אבל הכנסתם פה התייעצות עם האוצר, ואז נכנסו פה עוד שיקולים

ורד קירו-זילברמן:  אני לא מצליחה להבין למה זה - - -     

דוד ביטן:   אם זה הגנה על הצומח, תכניסו הגנה על הצומח

דוד ביטן:  למה שיקולים מקצועיים? אבל אז ילכו לבית משפט ויתחילו לשאול במשך שנתיים מה זה שיקולים מקצועיים

ורד קירו-זילברמן:   נכון

דוד ביטן:   היא צודקת

ורד קירו-זילברמן:    אני לא מבינה מה המשמעות של הדבר הזה

ורד קירו-זילברמן:  יש להם הבניה פה של שיקול הדעת

דוד ביטן:   לכתוב שיקולים של הגנת הצומח? תכניסו: הגנת הצומח, ועל זה יש שיקול מקצועי

דוד ביטן:  יש בעיה

דוד ביטן:  יהיה קשה ליישם את החוק בגלל הדבר הזה

ורד קירו-זילברמן:   נכנס לפה גם שר האוצר

ורד קירו-זילברמן:  כלומר, נכנס פה איזשהו ערבוב שלא הצלחנו להבין אותו מבחינת השיקולים

עודד פורר:   אגף התקציבים, מה עמדתכם? 

גל ברנס:   התחלתי בזה בפתיחת דבריי שבאמת הדברים הובאו לפה אחרי הרבה איזונים משני הצדדים

גל ברנס:  חלק מהאיזונים הם כדי להבטיח את זה שהעיסוק יהיה רק מכיוון מקצועי ולא משיקולים אחרים שהם יותר רחבים מהשיקולים הרלוונטיים, וזו המטרה בהקשר הזה

דפנה טיש פיגנבוים: נגיד לפרוטוקול שזה כבר המצב

דפנה טיש פיגנבוים:  היחידה המקצועית פועלת גם היום

דפנה טיש פיגנבוים:  תמשיך לפעול לפי שיקולים מקצועיים בלבד

דפנה טיש פיגנבוים:  כמובן שבהתאם להסכמות עם האוצר במסגרת ניסוח החוק, הסכמנו על הנוסח הזה

דפנה טיש פיגנבוים:  חשוב להגיד שהיחידה היום פועלת

דוד ביטן: בסדר, נשאיר את זה

דפנה טיש פיגנבוים:   אולי אפשר לדייק: משיקולי הגנת הצומח

דוד ביטן:   לא צריך, גמרנו: משיקולים מקצועיים

ורד קירו-זילברמן: היתה לנו הערה לגבי צוות המומחים

ורד קירו-זילברמן:  לגבי צוות המומחים – נאמר, היתה החלטה

ורד קירו-זילברמן:  אנחנו דיברנו

ורד קירו-זילברמן:  כלומר, היה סיכום איתם להוריד את זה

דוד ביטן: אמרנו, תנסחו את זה ביחד

ורד קירו-זילברמן: בסדר

ורד קירו-זילברמן:  בנוסף, הסיפור של פסקה (ז): "פרסום יזום ליידוע הציבור של התנאים שנקבעו"

ורד קירו-זילברמן:  לטעמנו, יש פה כפילות, כי הפרסום היזום, תנאים כאמור יפורסמו

ורד קירו-זילברמן:  התיבה המקובלת בחקיקה היא: תנאים, כאמור, בפסקת משנה (ו) יפורסמו באתר האינטרנט של משרד החקלאות ופיתוח הכפר

ורד קירו-זילברמן:  אפשר לכתוב: ללא דיחוי

ורד קירו-זילברמן:  הפרסום היזום – יש פה אנומליה ניסוחית

דוד ביטן: תשנו את זה לפי זה

דוד ביטן:  שבי איתם על זה

ורד קירו-זילברמן: בסדר

ורד קירו-זילברמן:  בפסקה (ח) אנחנו רוצים להבהיר, ופה זה מסוכם, המהות מסוכמת, אני רק מבהירה את זה לפרוטוקול

ורד קירו-זילברמן:  אנחנו עוד לא סיכמנו ניסוח

ורד קירו-זילברמן:  שיהיה ברור שלוחות הזמנים הם כאלה שברגע שיש פרסום, האפשרות לייבא את אותו ירק ופרי שעבר את התהליך, תהיה מיידית

ורד קירו-זילברמן:  אבל זה לא אומר שכל אחד יכול להתחיל לייבא

ורד קירו-זילברמן:  כלומר, הרגולטור עדיין יצטרך לתת אישור

אבינועם ביר: מיידית - בכפוף לקבלת אישור

ורד קירו-זילברמן:   נכון

ורד קירו-זילברמן:  מיידית – בכפוף לקבלת אישור

עודד פורר:   אישור של מה?     

אבינועם ביר:   קבלת רישוי

אבינועם ביר:  ברגע שהם יקבעו תנאים לקבלת הרישוי, לא יוכל יבואן לייבא, גם אם נקבעו הכללים, כל עוד הוא לא קיבל את הרישוי הפרטני שלו

עודד פורר: ואז כמה זמן אפשר לעכב את מתן הרישוי הזה?     

גל ברנס: נחדד את זה לפרוטוקול

גל ברנס:  אני לא יודע אם זה נאמר קודם

גל ברנס:  במהלך הדברים נחתם גם סיכום בין - - - לעניין הזה מבחינת התחייבויות המשרדים

גל ברנס:  פה ההתחייבות היא שרישיונות לייבוא פירות וירקות טריים שנקבעו לגביהם תנאים, כלומר, כל אלה, יינתנו בתוך שלושה ימי עבודה מיום הגשת הבקשה במערכת דיגיטלית ייעודית

גל ברנס:  זה בהסבר לחוק

שלום דנינו: יפה

שלום דנינו:  ומי מפיק את האישור המקדמי הזה?     

דפנה טיש פיגנבוים: גורמי המקצוע בשירותים להגנת הצומח מפיקים את הרישיון לאחר שכל התהליך מושלם

דפנה טיש פיגנבוים:  אני מבקשת לחזור, וזה בהסכמת האוצר, לסעיף (ג) שמדבר על החלטה שתתקבל משיקולים מקצועיים בלבד

דפנה טיש פיגנבוים:  זה כמובן היה בהסכמות

דפנה טיש פיגנבוים:  אבל אחרי מחשבה פה, יכול להיות שנכון לדייק את זה לשיקולי הגנת הצומח

דפנה טיש פיגנבוים:  זה בכל מקרה המצב, זה מובן מאליו, זה נאמר, כדי שיהיה מוסדר בחוק, וזה מקובל

דפנה טיש פיגנבוים:  אבל החשש, כפי שהעיד כבוד היושב-ראש, שיקולים מקצועיים עלולים - - -     

דוד ביטן: אוקיי, בסדר

דוד ביטן:  הצעתם לכם את זה

דוד ביטן:  לא עניתם, אז השארתם את זה

עודד פורר:   משיקולי הגנת הצומח בלבד

דוד ביטן:   לא "בלבד"

דוד ביטן:  משיקולי הגנת הצומח

דפנה טיש פיגנבוים:   כן

דפנה טיש פיגנבוים:  שיקולים מקצועיים עלולים להיות באמת פתח לפרשנות

דוד ביטן:   אין בעיה

דוד ביטן:  אני הצעתי לכם את זה בישיבה

דפנה טיש פיגנבוים:   חשבנו ואנחנו מקבלים את ההצעה להגנת הצומח

דוד ביטן:   בסדר גמור

דוד ביטן:  תודה רבה, סיימנו

דוד ביטן:  תנסחו את מה שנשאר לכם לנסח

דוד ביטן:  בישיבה הבאה נצביע כבר על החוק

דוד ביטן:  תפרסמי

דוד ביטן:       תודה רבה לכולם, הישיבה נעולה